لە شاری ئیلام باوکێک بە تەور کچەکەی خۆی دەکوژێ\nبەپێی هەواڵی گەیشتوو بە کۆمەڵەی مافی مرۆڤی کوردستان سەر لە بەیانی ۲ی گەلاوێژ باوکێک لە شاری مێهران لە ڕۆژهەڵاتی کوردستان کچی ۲۳ ساڵ تەمەنی خۆی دەکوژێ. بەگوێرەی ڕاپۆرتەکە ولەسەر زاری شایەتحاڵانی شوێنی ڕووداوەکە پاش تێهەڵچوونی سەرزارەکی ناوبەری باوک وکچە وقوڵبوونەوەی تێهەڵچوونەکە لەکۆتا\nدیسان خۆکوژی منداڵان لە ڕۆژهەڵاتی کوردستان\nبەپێی هەواڵێک کە بە کۆمەڵەی مافی مرۆڤی کوردستان گەیشتوە مێرمنداڵێکی ۱۱ ساڵان لە ناوچەی دیواندەرە خۆی کوشتوە، بەپێی ئەم هەواڵە ڕۆژی ۳۰ ی پوشپەڕ، مێرمنداڵێک لە گوندی ئەحمەدئاوا سەر بەشارستانی دیواندەرە بە ناوی (دانش – کۆڕی مەسعود) خۆی هەڵواسیوە و بوەبە هۆی گیان لەدەست دانی شایانی\nبانگهێشت و لێپرسینەوەی شەریف ساعدپەنا\nبە پێی هەواڵی گەیشتوو بە کۆمەڵەی مافی مرۆڤی کوردستان ڕۆژی چوارشەممه ۳۰ پووشپەڕ، شەریف ساعدپەنا ئەندامی لێژنەی یەکیەتی ئازادی کرێکاران لە لایەن ئیتلاعاتی کۆماری ئیسلامی ئێرانەوە لە شاری سنەی ڕۆژهەاتی کوردستان بانگهێشت کراو و پاشان لێپرسینەوەیەکی چەند کاتژمێری وهەڕەشەی لێکرا. بە\nبەپێی ڕاپۆرتی کۆمەڵەی مافی مرۆڤی کوردستان: لە دوڕۆژی ڕابردوەوە پتر لەهەزاران هێکتار لە دارستان، لەوڕگە ولیرەوارو مەزرای کشتووکاڵی ڕۆژهەڵاتی کوردستان بۆی ئاگرکەوتنەوە پلان بۆ داڕێژراوەکان بوون بەپۆلو. بەگوێرەی هەواڵەکە، بەشێکی فراوان لە ئاویەر، ناوچەی خزری زیندوو، کانی ماماتکە وحەوت ئا\nبەپێی هەواڵی گەیشتوو بە کۆمەڵەی مافی مرۆڤی کوردستان، ئەوۆ هەینی یەکی گەلاوێژی ۱۳۹٥ی هەتاوی پێنج ڕۆژبە سەر مانگرتنی کرێکارانی «کشت وصنعت» ی مەهاباد دا تێدەپەڕێ. هەموو کرێکارانی یەکەکانی کشت وصنعتی مەهاباد کە پترلە ۱۰۰ کەس دەبن بەهۆی پێنەدانی مووچە وپوان و پاشەکەوتەکانیان دەستیان لە کار\nلە درێژەی ڕەشبگیریەکانی ئیتلاعاتی کۆماری ئیسلامی هاوڵاتیکی شنۆیی دەسبەسەرکرا\nبەپێی هەواڵێک کە بە کۆمەڵەی مافی مرۆڤی کوردستان گەیشتوە، لە درێژەی شاڵاوی ڕەش بگیریە کانی مانگی پوشپەڕدا، هاوڵاتێک بەناوی “فارۆق پایمەرد”دەستبەسەر کراوە. بە پێی ڕاپۆرتەکە ڕۆژی ۲۳ی پوشپەڕ لە نێوان ڕێگەی شارستانی شنۆ بو یەکێک لە شارەکانی دەروبەر، لە لایەن ئیتلاعاتی شاری ورمێ\nده‌سبه‌سه‌ر كردنی شارۆمه‌ندێكی به‌هایی له شاری قوروه\nبەپێی هەواڵی گەیشتوو بە کۆمەڵەی مافی مرۆڤی کوردستان خەلیل ئێقدامیان هاوڵاتی کوردی بەهایی دانیشتووی شاری قوروەی ڕۆژهەڵاتی کوردستان بانگهێشتی دادگا کراو وهەرلەوێ دەسبەسەرکراو وپاش چەندد کاتژمێڕێک بەدانانی بارمتە ئازادکرا. لەڕاپۆڕتەکەدا هاتووە کەخەلیل ئیقدامیان دوابەدوای ناڕەزایی دەربڕین\nپلانەکانی ئێران، سازدانی دوبەرەکی و هەڵخەڵەتاندیی بیر و رای گشتیە\nکۆمەڵەی مافی مرۆڤی کوردستان ڕادەگەیێنە هەوڵەکانی ئەو دوایەی کۆماری ئیسلامی ئێران، لەمەر هەبوونی داعش لە رۆژهەڵاتی کوردستان و شەری ئەو حکومەتی دژیان، پرۆپاگاندایەک بۆ سەرکوتی خەبات و تێکۆشانی گەلی کوردستانە لە رۆژهەڵاتی کوردستان و هاوکات هەوڵی ئەو حکوومەتەیە بۆ پەردەپۆش کردن و بەڵارێ د\nهەبوونی دەهەزار توشبووی مادەسڕکەرەکان لە مەریوان و سە ڵئاوا\nکۆمەڵەی مافی مرۆڤی کوردستان: نوێنەری شاری مه‌ریوان لە پەڕلەمانی ئێران کوتی: بە داخەوە لەشارەکانی مەریوان وسەوڵاوا هەنووکە پترلە دەهەزار توشبووی مادەسڕکەرەکان هەیە کەدەبێتە هەڕەشەیەکی قورس لەسەر ئاسایش وئارامی کۆمەڵگا دەسڕاگەیشتنی ئاسان و نرخی خواری مادە هۆشبەرەکان، بەردەست بوونی خێرای\nسەردار موکریانی سزاکە ی لەلایەن دادگای پێداچونەوەی ورمێ وە ئەرێنی کرا\nبەپێی ڕاپۆرتێک کە بە کۆمەڵەی مافی مرۆڤی کوردستان گەیشتوە ،شوعبەی ۱۰ی دادگای پێداچونەوەی ورمێ سزاکەی سەردار عەبدۆڵازادە (سەردارموکریانی) هاوڵاتی شاری سردەشتی ئەرێنی کرد. لە ڕاپۆرتەکەدا هاتوە ئەم چالاکە سیاسیەی کورد ،ساڵی ڕابردوو لەلایەن دادگای شۆڕشی مهابادەوە بەسێ مانگ ویەک ڕۆژ حەپسی ت


له دوای ئه‌و ئاڵووگۆڕانه‌ی له ساڵی 1357ی هەتاوی له ئێراندا هاته ئاراوه، تێكڕای نەتەوەو خاوەن باوەرە جیاجیاكانی ئه‌و وه‌ڵاته ئومێده‌وار بوون كه له ئێرانێكی ئازاددا بە مافه بنچینه‌ییه‌كانی خۆیان بگەن و به ئاشتی و ئارامی و برایانه پێكه‌وه بژین، به‌ڵام به قۆرغكردنی ده‌سه‌ڵات له‌لایه‌ن ژماره‌یێك ئاخوندی مێشك ووشك كه ته‌نها بایه‌خیان به سه‌پاندنی بیر و باوه‌ڕی دواكەوتووانەی خۆیان ده‌داو لە وەڵامی داوای مافی نەتەوەو پێكهاتەكاندا ته‌نیا پشتیان به‌سه‌ركوتوو توند و تیژی ده‌به‌ست به‌شێوه‌یێك كه لەچاو رژیمی پاشایەتی سیسته‌مێكی چه‌ند به‌رابه‌ر دیكتاتۆریان هێنا ئاراوه و هه‌ر بانگێكی ئازادیخوازانه‌یان به‌خه‌یانه‌ت به وەڵات و ئینقلاب ناوهێنا و بە شێوەیەكی زۆر نامرۆڤانە پەلاماریان دەدا.\nگه‌لی كورد كه لە مێژە تامه‌زرۆی ئازادیە، هیواداربوو لە دوای رووخانی رژیمی پاشایەتی مافه پێشێلكراوەكانی بەدەست بێنێتەوە، بەلام به‌داخه‌وه نه‌ك به مافه‌كانی نه‌گه‌یشت به‌ڵكوو كه‌وته‌به‌ر بێ ره‌حمانه‌ترین شێوه‌كانی سه‌ركوت وداگیركاری، هه‌ربۆیه به‌ناچاری رێگه‌ی خه‌بات و به‌ربه‌ره‌كانێی له‌به‌رانبه‌ر فاشیزمی مەزهەبی و بیری دواكەوتووی ئاخوندانیان هه‌ڵبژارد، هاوكات له‌گه‌ڵ باقی ئازادیخوازانی ئێرانیدا له به‌رامبه‌ر ئه‌و رژیمه‌دا وێستایه‌وه و ئاماده نه‌بوو  مل به ده‌سه‌ڵاتێكی دیكتاتۆر و دواكەوتوو بدات، كه له‌ژێرناوی دین و برایه‌تی موسڵمانان، هه‌موو ئازادیه‌كان ژێر پێ بنێ و له‌بەرامبەر داوا رەواكانی گه‌لی كوردا هێرش بۆ سه‌رماڵ و ژیانی خه‌ڵكی كوردستان په‌یره‌و بكات.\nله‌وه‌ها هه‌ل و مه‌رجێكدا كه كوردستان پێی دا تێپەردەبوو، هێزێكی سیاسی بەناوی سازمانی خەباتی كوردستانی ئێران بە رێبەرایەتی مامۆستا سەید جەلالی حسەینی سەركردەی دیاری رۆژهەلاتی كوردستان دامەزراو كورد و مافەكانی كردە ئەولەویەت و بنەمای كار و چالاكیەكانی و هەر لە سەرەتای دامەزرانەوە چەندین داستانی گەورەو بەرچاوی تۆمار كرد كە لە لاپەرەكانی مێژووی خەباتی نەتەوەی كورد دا بە زێر نووسراونەتەوە.\nلە قۆناغی سەرەتای دەستپێكی كاری رێكخراوەیی سازمانی خەبات لەلایەن هێزەكانی دیكەوە كەوتە بەرپەلامار و بەداخەوە وزە و هێزێكی زۆری بۆ تەرخان كرا كە هەر زوو لە مەیدان بەدەر بكرێ و تووشی كێشەو ململانێ ی ناپێویست و زیان بەخش و ده‌ردی سه‌ریان كرد. هەروەها پیلانی ناكوردانە و ناشۆرشگێڕانەی جۆراوجۆری بۆ دارێژرا و به به‌رنامه له چه‌ند لاوه هێرشی كرایه سه‌رو زمانیان به هه‌موو بارێكدا له دژی هەڵدەسووڕاند و هه‌وڵی زۆریان دا بۆ ئەوەی په‌لكێشی ئاگری شه‌ڕی بكەن، بەڵام ئەوەی وەك شانازی لە سەر سازمانی خەبات تۆمار كراوە ئەوەیە كە وێرای ئەو هەموو فشار و زۆركردنە دوور بوو لە شەر و كێشەی خۆبەخۆ و هەتا ئێستا ئەو تەشكیلاتە تاكە هێزی كوردیە كە لەو سەردەمەدا چالاكی كردووەو لەشەری براكوژیەوە نەگەوزاوە.\nدەتوانین مێژووی زێرینی نزیك بە چوار دەیە خەبات و قارەمانیەتی سازمانی خەبات بەم شێوەیە پۆلین بكەین.\nیه‌كه‌م: ساڵی ١٣٥٨ كه ده‌فته‌ری مامۆستا شێخ عزه‌دین دامه‌زرا، ئه‌ركی هه‌ره گرینگ و قورسی ئه‌و ده‌فته‌ره له سه‌ر شانی مامۆستا شێخ جه‌لالی نه‌مر و هاوه‌ڵانی بوو، له‌و ساڵه‌دا هه‌ر له سه‌ره‌تاوه له ناوچه جیاجیاكانی كوردستان به‌تایبه‌ت له باشووری كوردستانی ئێران، شه‌ڕ دژ به هێزه‌كانی رژیم ده‌ستی پێكرد و هه‌ست به مه‌ترسی بیانووگرتنەكانی رژیم بە بزوتنەوەی كورد دەكرا، بۆیە مامۆستا سه‌ییدجه‌لال له‌گه‌ڵ ژماره‌یێك له هاورێیانی سه‌ردانی باشووری رۆژهەلاتی كوردستانی كرد و ده‌ستی كرد به هاندانی جه‌ماوه‌ری ئه‌و ناوچانه‌و نیاز و به‌رنامه‌كانی رژیمی ئاخوندی بۆ خەڵك روون دەكرده‌وه. له شه‌ڕی سه‌رتاسه‌ری رژیم دژ به كورد كه به شه‌ڕی سێ مانگه ناسراوه و له ٢٨ی گه‌لاوێژی هه‌مان ساڵ و به فتوای خومه‌ینی دژ بە كورد ده‌ستی پێ كرد، هێزی پێشمه‌رگه‌ی ده‌فته‌ری مامۆستا شێخ عزەدین بە سەركردایەتی مامۆستا سەید جەلالی نەمر، زۆر قاره‌مانانه به‌ره‌نگاری ئه‌و هێزانه بوونه‌وه و چه‌ندین ده‌رسی خۆراگری و قاره‌مانه‌تیان تۆمار كرد، كە ئه‌كرێ ئیشاره به شه‌ڕی قه‌ره‌چیاوه‌ی سه‌قز، شەری ئێرانشای سه‌قز، شەری كامیاران، شەری كه‌لی خان ، هه‌روه‌ها شه‌ڕی ده‌ی خه‌زه‌ڵوه‌ر كه له كه‌وپێچی ده‌شته‌تاڵی بانه به فه‌رمانده‌یی شه‌هید سه‌ید عه‌بدولكه‌ریم ده‌ستی پێ كردو له ده‌روازه‌ی ئه‌و شاره هێزه‌كانی رژیم بە تەواوی تەفرو توونا كران. به پێی ئاماره‌كانی رژیم كه له رۆژنامه‌ی ئیتلاعاتی ١٣٥٨ بڵاو كرایه‌وه زیاتر له ٥٠٠ كه‌س له هێزەكانی رژیم كوژران، به‌ڵام شاهیدانی عه‌ینی و به‌شدارانی ئه‌و شه‌ره باس له ٧٠٠ كه‌س كوژراو بریندار و تێكشكاندنی زیاتر له ٨٠ ده‌زگا ماشینی ئه‌و هێزانه ده‌كه‌ن، بەهۆی ئەو قاره‌مانه‌تیه‌ی هێزی پێشمه‌رگه له ده‌ی خه‌زه‌ڵوه‌ر لەدوایی دا سازمانی خەبات ئەو رۆژەی وەك رۆژی پێشمەرگە ناودێر كرد.\nبه‌شی هه‌ره زۆری ئه‌و كه‌سانه‌ی له ده‌فته‌ری مامۆستا شێخ عزه‌دیندا چالاكیان ده‌كرد، له ساڵی ١٣٥٩ی هەتاویدا لە دامەزرانی سازمانی خه‌بات دەوری سەرەكیان بینی، هەر بۆیە كه باس له مێژووی سازمانی خه‌بات ده‌كرێ، دەبێ ئیشاره به كار و چالاكیه‌كانی دەفتەر بكرێ و پێم وایه ئه‌وه به‌شێكی گرینگ و دانەبراوی مێژووی سازمانی خه‌بات.\nبه راگه‌یاندنی سازمانی خه‌باتیش وه‌ك ته‌شكیلاتێكی نوێ و به‌به‌رنامه، هه‌روه‌ها به دانانی بنكه و باره‌گا له ناوچه جیاجیاكانی كوردستان، له‌لایه‌ن هێزه كوردستانیه‌كانی دیكه كه هۆكه‌ی جۆرێك خۆبینی و ته‌نگ نەزەری بوو تووشی كێشه و شه‌ڕو هێرشی ته‌بلیغی و هێرشی ژه‌هراوی بوویه‌وه و بۆ ماوه‌یێكی زۆر به بیانووی جۆراوجۆر كۆسب و ته‌گه‌ره‌ی ده‌خرایه به‌رده‌م، هه‌ر بۆیه ئه‌م هه‌ڵسووكه‌وته نابه‌جێه‌ی هێزەكانی دیكە له‌لایێك و هێرشه سه‌ربازیه‌كانی رژیم بۆ سه‌ر كوردستان له‌لایێكی دیكه، بوونه فشارێكی قورس بۆ سه‌ر سازمانی خه‌بات، به جۆرێك كه ده‌بوو ئه‌و هێز و پوتانسیه‌له‌ی كه هه‌یه‌تی له‌لایێك بۆ به‌رنگاربوونەوەی رژیم و دیفاع له كوردستان و له‌لایێكی دیكه بۆ دیفاع له مەوجوودیەتی خۆی و مانه‌وه‌ی لە مەیداندا به‌كار بێنێ.\nله ده‌یه‌ی شه‌ست دا له‌گه‌ڵ چڕبوونەوەی هێرشی هێزه‌كانی رژیم بۆ سه‌ر كوردستان سازمانی خه‌بات وه‌ك هێزێكی به‌توانا له مه‌یدان و بەبوونی هێزێكی پێشمه‌رگه‌ی به‌باوه‌ڕ و قاره‌مان، توانی له زۆربه‌ی ناوچه‌كانی كوردستان هه‌ر له ناوچه‌ی مه‌هاباد، بۆكان، سه‌رده‌شت، بانه، سه‌قز و مه‌ریوان چالاكی به‌رچاوی هه‌بێ و به‌رەنگاری هێزه داگیركه‌ره‌كان بێته‌وه و زەبری كاریگه‌ریان لێ بوه‌شێنێ.\nبه‌داخه‌وه له ناوه‌راستی ده‌یه‌ی ٦٠ دا رێزه‌كانی سازمان خه‌بات تووشی لێكترازان و ئینشعاب بوو. كە بۆ ماوەیەك  كاریگەری زۆری بەسەر كار و چالاكیه‌كانی سازمانەوە دانا. لەگەڵ ئەوەشدا سازمان هەر زوو توانی خۆی لە بەندی ئەو كێشانە رزگار بكاو درێژە بە كار و چالاكیە سیاسی و سەربازیەكانی خۆی بدات.\nدووهه‌م: به سه‌رهه‌ڵدانی جه‌ماوه‌ری و راپەرین له كوردستانی عێراق، مامۆستا شێخ جه‌لالی حوسه‌ینی وه‌ك سكرتێری گشتی سازمانی خه‌بات له رێگه‌ی رادیۆ ده‌نگی خه‌باتی كوردستان و به‌شداری له كۆڕ و كۆبوونه‌وه‌ی خه‌ڵكی رانیه (دەروازەی راپەرین) هانی خه‌ڵكی دا بۆ ئەوەی دژ به رژیمی به‌عس به‌رده‌وام بن تاسەركەوتنی یەكجارەكی راپه‌رین. هاوكات هێزی پێشمەرگەی سازمانی خەبات بوونە پشتیوانی جەماوەری راپەریو و لە گرتنی دامودەزگا داپڵۆسێنەرەكانی رژیمی بەعسدا دەوری گرینگ و سەرەكیان بینی. كە لەم قارەمانەتیدا شانازی یەكەم شەهیدی ئافرەت (شەهید مریەم) لە راپەرین بە سازمانی خەبات بڕا. ئه‌م هه‌نگاوه‌ی سازمانی خه‌بات له‌و هه‌لو مه‌رجه‌دا شانازیێكی گه‌وره‌یه و لاپه‌ڕه‌یێكی زێڕینه له مێژووی دا ده‌دره‌وشێته‌وه.\nلە دوای ئەوەی هه‌رێمی كوردستان بووه مه‌یدانی رمپازێنی هێزه ئیتلاعاتی و تیرۆریسته‌كانی رژیمی ئێران و فشارێكی زۆر خرایه سه‌ر هێزه‌كانی كوردستانی ئێران، سازمانی خه‌بات له‌و ماوه‌دا تووشی ده‌یان قه‌یرانی جۆراوجۆری وه‌ك نه‌داری و هه‌ژاری و كۆچ و كۆچبار بوویەوه. كه ئه‌وه كاریگەری هه‌بوو له سه‌ر چالاكی و هه‌ڵسووڕانی سازمان به جۆرێك ئه‌ندام و پێشمه‌رگه‌كانی بۆ ماوه‌ی چه‌ند ساڵ به مه‌ترسیه‌كی زۆر و له‌و په‌ڕی نه‌داری دا كارو باره‌كانی خۆیان راده‌په‌ڕاند.\nسێهه‌م: به خوێندنەوەی دروست بۆ وه‌زعی ناوچه و جیهان و ئێران و كوردستان و ئه‌و ئاڵووگۆرانه‌ی له دوای رووخانی رژیمی دیكتاتۆری به‌عس هاتنه ئاراوه، سازمانی خه‌بات توانی له دوای ١٧ ساڵ كۆنگره‌ی سێهه‌می خۆی بگرێ. ئه‌و كۆنگره سه‌ره‌تا و نوقته گۆرانێك بوو له سازمانی خه‌باتدا، به له به‌رچاوگرتنی كاڵ بوونه‌وه‌ی مه‌سه‌لەی ئایدۆلۆژی و به‌رزبوونه‌وه‌ی هه‌ستی نه‌ته‌وه‌یی له نێو خه‌ڵك دا سازمانی خه‌باتیش توانی ئاڵووگۆڕ له به‌رنامه و ئامانجه‌كانی دا پێك بێنێ و نوێكاری له ئورگان و به‌شكانی دا بكات و به رۆحێكی نوێوه بۆ پێشه‌وه هه‌نگاو بنێ. له ماوه‌ی ئه‌و چوارساڵه‌دا توانی له رێگه‌ی ئه‌ندامانی ئوروپاوه چه‌ندین كۆمیته‌ی رێكخستن پێك بێنێ و كاری سیاسی و ته‌شكیلاتی له ئوروپا و ئه‌مریكا ده‌ست پێ بكات. سازمان هاوكات توانی گرینگی زیاتر بە شانە نهێنیەكانی ناخۆی كوردستان بدات و كار بۆ پەرەپێدانیان بكات.\nئەم رەوتە بەردەوام بوو هەتا لە كۆنگرەی شەشەمدا سازمانی خەبات بریاری لەسەر دروست كردنی چەند ئورگانی گرینگی وەك دەفتەری سیاسی و ئورگانی راوێژكاران و زیادكردنی رێژەی ژنان لە سەركردایەتی و كاریگەریان لە بریاری سیاسی لە سازمانی خەبات دا بوونە بەشێكی دیكە لە هەنگاوە تەشكیلاتیە پێویستەكانی سازمان لە ئێستادا.\nلە پێوەند بە هاوكاری و هەماهەنگی لەگەڵ هێزە سیاسیەكانی كوردستانی ئێران لە ماوەی دوو ساڵی رابردوودا لەگەڵ هەندێك حیزبی سەرەكی دیكەی كوردستان ژمارەیەك كاری هاوبەش كراوە و لە ئێستاشدا ناوەندێك لەلایەن سازمانی خەبات و چوار لایەنی دیكەوە پێكهاتووەو ئەوەش ئەگەری پێكهێنانی بەرەی كوردستانی لە هەر كاتێكی دیكە زیاتر كردووە. له پێوه‌ند به ئه‌حزابی ئێرانی جیاواز له سازمانی موجاهیدین كه په‌یوه‌ندی و دۆستایه‌تیێكی كۆنه و ده‌گه‌رێته‌وه بۆ ده‌یه‌ی ٧٠ی هه‌تاوی، سازمانی خەبات توانیویه‌تی له‌گه‌ڵ ئه‌حزابی نه‌ته‌وه بندەستەكانی دیكەی ئێران، وه‌ك به‌لووچ و عه‌ره‌ب پێوەندی هەبێ.\nسازمانی خه‌بات ئه‌و هێزهیە كە به پێی قۆناغ و هه‌ل و مه‌رجه‌كان به هه‌ست كردن به مه‌سئولیه‌ته‌وه له حاست نه‌ته‌وه‌ی كورد و بزوتنه‌وه و داوا ره‌واكانی هه‌ڵسووكه‌وتی كردوه.\nئه‌مساڵ یادی ٥ی خه‌رمانان له هه‌ل و مه‌رجێكدا ده‌كه‌ینه‌وه كه له ناوچه‌ی خۆرهه‌ڵاتی ناوه‌راستدا ئاڵووگۆرەكان خێران و گەرانەوەی چالاكانەی ئەمریكا بۆ ناوچەكەو ئەگەری یەكلایی كردنەوەی دۆخی سوریه كه هاوپه‌یمانێكی ستراتیژی رژیمی ئێرانه، زۆرە.\nلە ناوچەكەدا هاوپەیمانی نوێ لەلایەن ژمارەیەك وەڵاتی عەرەبی ئیسلامی دژ بە رژیمی ئێران دروست بووە كە ئامانجی لێدانی پێگەی ئەو رژیمەیە لەو وەڵاتانە و خۆرهەلاتی ناوەراست بەتایبەتی و ئەمریكاش پشتیوانی لە هەنگاوەكانی ئەو هاوپەیمانیە دەكات.\nهاوكات ئەمریكا لە مانگی بانەمەڕدا لە رێكەوتنی بەرجام چووەدەر و گەمارۆكانی جارێكی دیكە لە سەر رژیم كارا كردووەتەوە، كە ئەو هەنگاوەی ئەمریكا كاریگەری راستەخۆی دەبووە لەسەر ئابووری ئێران و بەتایبەت دراوی ئێران لە ئێستادا دابەزینێكی بێ وێنە بووە و بریار وایە لە مانگی خەزەڵوەردا قۆناغی دووهەمی گەمارۆكان لەسەر رژیم جێبەجێ دەكرێ.\nبه‌هۆی به‌رنامه و سیاسه‌ته‌كانی رژیمی ئێرانەوە خەڵكی ئێران و كوردستان تووشی نەهامەتی و دەرد و ئازاری زۆرتر دەبن بە جۆرێك بێكاری، هه‌ژاری و گرانی به ته‌واوی ته‌نگی به خه‌ڵك هه‌ڵچنیوه، ئەوەش وای كردووە جەماوەر لە شارەكانی ئێران بەتەواوی بێزار بن و بۆ دەربرینی نارەزایەتی خۆیان لەو دۆخەی تووشی هاتوون برژێنە شەقامەكان و دروشم دژ بە بەرێوەبەرانی دەسەڵاتی دیكتاتۆر و گەندەڵی ئاخوندی بدەن و داوای رووخانی ئەو دەسەڵاتە بكەن.\nسه‌رانی رژیم بەهۆی ئەوەی بێ توانان لە چارەسەری دۆخی خەڵك و قەیرانەكان لە هەموو كات زیاتر هەست بە مەترسی رووخان لەسەر خۆیان دەكەن و  باش هه‌ستیان به‌وه كردوه لە ئاگری رقی جەماوەر قوتاریان نابێ. بۆیە بە تەواوی خەریكی خۆتەیار كردنن بە هێزی زیاتری سەركوت و پۆشتەكردنی هێزەكانیان بۆ ئەوەی بە خەیاڵی خۆیان بتوانن چەند رۆژێك زیاتر درێژە بە تەمەنی شووم و نگریسیان بدەن.\nلەم دۆخەدا كە جەماوەری ئێران بەتەواوی بێزارە و لە راپەریندایە ده‌بێ ئێمه‌ی كورد ئاماده‌تر بین و به ده‌رس وه‌رگرتن له رابردوو له پێناو مافه‌كانمان هه‌نگاو بنێین و بەرپرس و كادر و پێشمه‌رگه‌و ئه‌ندامانی سازمانی خه‌باتی كوردستانی ئێران هه‌ر وه‌ك چۆن له رابردوودا چاونه‌ترسانە و قاره‌مانانه تێكۆشاون، ئێستاش كه رژیمی ئێران له رووخان و له‌ناوچوون زیاتر هیچ رێگه‌یێكی نه‌ماوه، بێ ده‌سته‌وه‌ستان و به ووریاییه‌وه له پێناو ئامانجه به‌رزه‌كانی سازمانه‌كه‌مان كه رزگاری كورد و كوردستانه هه‌نگاو بنێن.\nڕێکه‌و 2018-08-24 07:40:12


→ عەبدوڵڵا بەگی ھەورامان\nگۆڕانکارییە نوێکان نیشان بدە بە دەستپێکردن لە ١٠ی نیسانی ٢٠٢٠ ١٣:٥٨\n٩ی نیسانی ٢٠٢٠\nمەستوورە ئەردەڵان ٠٦:٢٨ -٣٦٩ Aza لێدوان بەشدارییەکان مەولەوی ئەو شیعرەی بۆ دۆستێکی تری وتووە کە لە مزگەوتی دارولئیحسان خەریکی خوێندن بووە. تاگەکان: دەستکاریی مۆبایل بە وێبی مۆبایل دەستکاری کراوە دەستکاریی دیداری دەستکاریی مۆبایلیی پێشکەوتوو\n٨ی نیسانی ٢٠٢٠\nمەستوورە ئەردەڵان ٢٣:٥٢ -٢٥٦ Pirehelokan لێدوان بەشدارییەکان چاکسازیی بەیتەکەی ئەحمەد بەگ تاگ: دەستکاریکەری ویکیدەقی ٢٠١٧\nب ئەحمەد بەگی کۆماسی ٢٢:٤١ -٢ Pirehelokan لێدوان بەشدارییەکان لابردنی خاڵێکی زیادە تاگ: دەستکاریکەری ویکیدەقی ٢٠١٧\nئەحمەد بەگی کۆماسی ٢٢:٤١ +١٦٨ Pirehelokan لێدوان بەشدارییەکان چاکسازیی سەرچاوەکان تاگ: دەستکاریی دیداری\nئەحمەد بەگی کۆماسی ٢٢:٣٧ +٤٨ Pirehelokan لێدوان بەشدارییەکان ناسراو بە خاڵۆی کۆماسی تاگ: دەستکاریی دیداری\nمەستوورە ئەردەڵان ٢٢:٣٦ +٨٤٧ Pirehelokan لێدوان بەشدارییەکان شێعرەکەی خاڵۆی کۆماسی تاگ: دەستکاریی دیداری\n٧ی نیسانی ٢٠٢٠\nکوردیی باکووری ١٦:٢٩ -٢٬٩٥٩ Aram لێدوان بەشدارییەکان گەڕاندنەوەی گۆڕانکارییەکی نیاز پاک لەلایەن Dilo2121: بێسەرچاوە. (تو) تاگ: پووچەڵکردنەوە\nکوردیی باکووری ٠٨:١٠ +٢٬٩٥٩ Dilo2121 لێدوان بەشدارییەکان تاگ: بەکارھێنانی نووسەی ناستاندارد\n٥ی نیسانی ٢٠٢٠\nداڕێژە:شیعری نوێی کوردی ٢١:١٠ +١ Zhino.eli لێدوان بەشدارییەکان تاگەکان: بەکارھێنانی نووسەی ناستاندارد دەستکاریی مۆبایل بە وێبی مۆبایل دەستکاری کراوە\nداڕێژە:شیعری نوێی کوردی ٢٠:٢٣ +٤٨ Zhino.eli لێدوان بەشدارییەکان تاگەکان: بەکارھێنانی نووسەی ناستاندارد دەستکاریی مۆبایل بە وێبی مۆبایل دەستکاری کراوە\nوەرگیراو لە «https://ckb.wikipedia.org/wiki/تایبەت:RecentChangesLinked/عەبدوڵڵا_بەگی_ھەورامان»


https://1baiser.com 12 ملیۆن لیتر سووتەمەنی گەڕێنراوەتەوە |\nHome ڕاپۆرت 12 ملیۆن لیتر سووتەمەنی گەڕێنراوەتەوە\non: شوبات 16, 2019 In: ڕاپۆرت, سەرەکیNo Comments\nبه‌نزین زۆرترینیان بووه\nله هه‌رێمی کوردستان 80 کۆمپانیا کاری هاورده‌کردنی سووته‌مه‌نی ده‌که‌ن و له ساڵی ڕابردوویشدا یه‌ک ملیار لیتر هاورده کراوه، که زۆربه‌یان له ئێران و تورکیاوه هاورده کراون و له‌نێو جۆره‌کانیشیدا به‌نزین له سه‌رجه‌میان زۆرترین بووه. 12 ملیۆن لیتریش سووتەمەنیی خراپبوو گەڕێنراوه‌تەوە ئەو دوو وڵاتە.\nڕۆژانە نزیكەی ٣ ملیۆن لیتر سووتەمەنی لە وڵاتی توركیا و ئێرانەوە بە تانكەر هاوردەی هەرێمی كوردستان دەكرێت، بە پێی ئامارێك كە ״ئاژانس״ لە ئیدارەی پارێزگا و دەروازە نێودەوڵەتییەكانی هەرێم دەستی كەوتووە، زیاتر لە ٨٠ كۆمپانیا كاری هاوردەكردنی سووتەمەنی دەكەن لە ڕێگەی مەرزە نێودەوڵەتییه‌کانی (باشماخ، پەروێزخان، حاجی ئۆمەران و برایم خەلیل)وە.\nبە پێی ئامارێك كە ״ئاژانس״ لە ئیدارەی مەرزەكانی هەرێمەوە دەستی كەوتووە، لە ساڵی 2018دا، لە ڕێگەی مەرزەكانی نێوان هەرێم و وڵاتانی ئیران و توركیا بڕی 12ملیۆن و (708)هەزارلیتر سووتەمەنی گەڕاوەتەوە بۆ ئەو دوو وڵاتە، كە دەكاتە زیاتر لە 353 تانكەر سووتەمەنی، كە لە پشكنین دەرنەچووە و ڕێگەی نەدراوە بێتە هەرێمی كوردستان و بەنزین زۆرترینیان بووە.\nشاخەوان بەكر بەڕێوەبەری گومرگی مەرزی نێودەوڵەتیی باشماخ بۆ ״ئاژانس״ وتی: ״ئەو سووتەمەنییەی كە لە ڕێگەی مەرزی باشماخەوە هاوردەی هەرێم دەكرێت، لەسەر مەرز بە پێی موه‌سەفاتی وەزارەتی سامانە سرووشتییەكان پشكنینی بۆ دەكرێت، ئەگەر لە پشكنین دەربچێت ئەوكات داخلی هەرێمی دەكەین״.\nوتیشی: ״لە وڵاتی ئێرانەوە سووتەمەنی بە هەرسێ جۆرەكانی (بەنزین، نەوت، گازوایل) هاوردەی هەرێم دەكرێت لە ڕێگەی تانكەرەوە״.\nبه پێی ئاماره‌کانی به‌ڕێوه‌به‌رایه‌تیی گومرگی مەرزی نێودەوڵەتیی باشماخ لە ماوەی ساڵی ٢٠١٨دا تەنیا لە ڕێگەی باشماخەوە، زیاتر لە (٨٧٢٥) تانكەر سووتەمەنی هاوردەی هەرێم كراوە كە لەو ڕێژەیەش زۆرترینی بەنزین بووە هاوردە كراوە، كە (٧٣٧٢) تانكەر بووە، (١٢٤٧) تانكەریش گازوایل بووە، (١٠٦) تانكەریش نەوتی سپی بووه.\nشێركۆ جەودەت ئەندامی پەرلەمانی كوردستان بۆ ״ئاژانس״ وتی: ״ڕۆژانە لە ڕێگەی مەرزەكانی (باشماخ، پەروێزخان، حاجی ئۆمەران و برایم خەلیل)ه‌وە، نزیكەی ٣ ملیۆن لیتر سووتەمەنی هاوردەی هەرێم دەكرێت و لە ناوخۆش ٣ ملیۆن و نیو بەنزین بەرهەم دێت״.\nوتیشی: ״ئەو سووتەمەنییەی كە ڕۆژانە دێتە هەرێمەوە، پێك دێت لە (بەنزین، گاز، نەوت)، بەشێكی زۆری خراپ و كوالێتیی نزمە، زۆركات مەترسیی نەخۆشیی لێ دەكەوێتەوه، هەموو سووتەمەنی لە هەرێمی كوردستان ئێستا بووەتە بازرگانی״.\nبە پێی ئەو ئامارەی كە دەست ״ئاژانس״ كەوتووە لە ڕێگەی مەرزەكانه‌وه ساڵی ڕابردوو زیاتر لە 30 هه‌زار و 415 تانكەر سووتەمەنی كە دەكاتە یەك ملیار و (٩٥) ملیۆن لیتر سووتەمەنی لە وڵاتی ئێران و توركیاوە هاورده کراوه.\nهەر بە پێی ئەو ئامارە زۆرترین سووتەمەنی كە هاوردە كراوە لە سنووری هەولێر و دهۆك و لە ڕێگەی مەرزەكانی برایم خەلیل و حاجی ئۆمەرانەوە بووه كە (٧٤٤) ملیۆن و (٧٩٧) هەزار و (٣٤٠) لیتر بووە، لە سنووری پارێزگای سلێمانییش كە هەردوو مەرزی (باشماخ و پەروێزخان)ـە، (٣٥٠) ملیۆن و (٢٠٢) هەزار و (٦٦٠) لیتر هاوردە كراوە.\nفائیز مستەفا سەرۆكی لیژنەی سامانە سرووشتییەكان لە ئەنجوومەنی پارێزگای هەولێر بۆ ״ئاژانس״ وتی: ״هەركەسێك سكاڵای هەبووبێت سەبارەت بە خراپیی كوالێتیی ئەو سووتەمەنییەی هاوردەی هەرێم کراوه، ئەنجوومەنی پارێزگاكان لیژنەی تایبەتیان هەبووە و بەدواداچوونیان بۆ كردووە״.\nهاوردەكردنی سووتەمەنی بە تایبەت بەنزین، جگە لەوەی لە ڕێگەی مەرزە نێودەوڵەتییەكانەوە و بە شێوەیەكی یاسایی هاوردە دەكرێت، ڕۆژانە هەزاران لیتر لە ڕێگەی مەرزە لاوەكییەكانەوە و بە شێوەی قاچاخ هاوردەی هەرێم دەكرێت.\nگەیلان جەمال سەرۆكی تاقیگەی ناوەندی لە وەزارەتی سامانە سرووشتییەكانی حكومەتی هەرێم بۆ ״ئاژانس״ وتی: ״ئەو سووتەمەنییەی لە وڵاتی ئێران و توركیاوە لە ڕێگەی مەرزەكانەوە هاوردەی هەرێم دەكرێت سەرجەمی بازرگانییە، بەشێكی زۆری پێویستیی ناوخۆ پڕ دەكاتەوە.״\nوتیشی: ״لە سەرجەم مەرزەكانی نێوان هەرێم و وڵاتانی دراوسێدا تاقیگەی تایبەت بە وەزارەتی سامانە سرووشتییەكان هەیە، كە پشكنین بۆ ئەو سووتەمەنییە دەكات، كە زیاتر لە شەش جۆر تێستكردنە، لە یەكێك لەو تێستكردنانە دەرنەچێت ئەو سووتەمەنییە دەگەڕێتەوە و ڕێگەی نادرێت داخڵ بێت״.\nچارەسەرى سیاسى بۆ ناڕەزایەتییەکان\nجەنگەکە لە فەزاوە دەست پێ دەکات\nئیسلامییه‌كانى هه‌رێم ڕوو له توونس ده‌كه‌ن


له نێوان سوڵتان سه‌لیم و ئه‌ردۆغاندا\nهێمن محه‌مه‌د 2020.07.10 10:13 PM\nپاش دامه‌زراندنی ده‌وڵه‌تی سه‌فه‌وی له ساڵی (١٥٠١) له لایه‌ن شا یٔیسماعیلی سه‌فه‌وی ڕاگه‌یاندنی مه‌زهه‌بی شیعی ١٢ یٔیمامی وه‌ک یٔایدۆلۆژیای ڕه‌سمی ده‌وڵه‌ت، شایٔیسماعیل له ساڵی (١٥٠٨) توانی ده‌ست به‌سه‌ر به‌غداد دا بگرێت و هه‌ڕه‌شه و مه‌ترسی ڕاسته‌وخۆ بۆ سه‌ر ده‌وڵه‌تی عوسمانی سونه مه‌زهه‌ب دروست بکات به‌تایبه‌ت له ناوچه‌ی یٔه‌نادۆڵ.\nپاش هاتنه سه‌رته‌ختی یاوز سوڵتان سه‌لیم له ساڵی ١٥١٢ هه‌رزوو هه‌ستی به مه‌ترسی ده‌وڵه‌تی سه‌فه‌وی کرد و له ساڵی ١٥١٤ له شه‌ڕی چاڵدێراندا به یارمه‌تی میرانی کورد توانی به‌سه‌ر سه‌فه‌ویه‌کاندا زاڵ بێت و پاش گرتنی میسر له ساڵی (١٥١٧) نازناوی یه‌که‌مین خه‌لیفه‌ی عوسمانی له جیهانی یٔیسلامی وه‌رگرت.\nله سه‌رده‌می سوڵتان سه‌لیم و سوله‌یمانی کوڕیدا یٔاراسته‌ی فراوانخوازییه‌کانی ده‌وڵه‌تی عوسمانی له ڕۆژیٔاواوه بۆ ڕۆژهه‌ڵات وه‌رچه‌رخا و عوسمانییه‌کان توانیان به‌شێکی زۆری ڕۆژهه‌ڵات و یٔه‌فریقا بخه‌نه ژێر هه‌یمه‌نه و ده‌سته‌ڵاتی خۆیانه‌وه تاکو جه‌نگی جیهانی یه‌که‌م له ساڵی (١٩١٤) و تێکشکانی عوسمانییه‌کان و هه‌ڵوه‌شانه‌وی خه‌لافه‌تی عوسمانی و ڕاگه‌یاندنی کۆماری تورکیا له ١٩٢٣/١٠/٢٩ به ڕێبه‌رایه‌تی مسته‌فا که‌مال ئه‌تاتورک، له‌سه‌ر بنه‌مای عیلمانیه‌ت و هه‌وڵدان بۆ به ڕۆژئاوایکردنی کۆمه‌ڵگای تورکی.\nله ١٩٣٤/١١/٢٤ به‌پێی بڕیارێک به‌ڕێبه‌رایه‌تی ئه‌تاتورک بڕیاردرا ئایا سۆفیا له په‌ره‌ستگاوه بۆ مۆزه‌خانه بگۆڕێت.\nپاش تێپه‌ڕینی نزیکه‌ی ٨٥ ساڵ به‌سه‌ر بڕیاره‌که‌ی ئه‌تاتورکدا ڕه‌جه‌ب ته‌یب ئه‌ردۆغان که خه‌ون به‌گه‌ڕانه‌وه‌ی خه‌لافه‌ت و خۆشی وه‌ک خه‌لیفه ده‌بینیت، ئه‌مڕۆ توانی به‌پێی بڕیاری ئه‌نجومه‌نی شورای ده‌وڵه‌تی تورکیا بڕیاری ئه‌نجومه‌نی وه‌زیرانی ساڵی ١٩٣٤ى تایبه‌ت به مانه‌وی ئایا سۆفیا وه‌ک مۆزه‌خانه هه‌ڵوه‌شێنێته‌وه.\nبه‌پێی ئه‌م بڕیاره نوێیه ده‌وڵه‌تی تورکیا ده‌توانێت له‌مه‌ودوا ئایا سۆفیا بکاته مزگه‌وت و په‌ره‌ستشی تێدا ئه‌نجام بدرێت.\nئه‌م بڕیاره له‌لایه‌ن به‌شێک له ده‌وڵه‌تانی ڕۆژئاواوه وه‌ک هه‌وڵی ئه‌ردۆغان و پارته‌که‌ی بۆ سڕینه‌وه‌ی شوێنه‌واوی مه‌سیحیه‌ت له ئیسته‌مبوڵ داده‌نرێت و ناڕه‌زایی زۆری به‌دوای خۆیدا هێنانه‌وه.\nساڵانه ملیۆنه‌ها گه‌شتیار له سه‌رتاسه‌ری دونیاوه سه‌ردانی ئه‌م مۆزه‌خانه ناوازه ده‌که‌ن که له بنه‌ڕه‌تدا کڵێسایه.


مەرزیە فەریقی - ویکیپیدیا، ئینسایکڵۆپیدیای ئازاد\nمەرزیە شەھاب عەبدوڵڵا\n٢٢ی تەمموزی ١٩٥٨\n١٨ی ئەیلوولی ٢٠٠٥ (٤۷ ساڵ ژیاوە)\nمەرزیە شەھاب عەبدوڵڵا ناسراو بە مەرزیە فەریقی (٢٢ی تەمموزی ١٩٥٨ – ١٨ی ئەیلوولی ٢٠٠٥) گۆرانیبێژێکی کورد بوو. مەرزیە لەدایکبووی شاری مەریوان بوو و لەگەڵ ھاوسەرەکەی ناسر ڕەزازی (گۆرانیبێژ) ماوەیەک لە نێو پێشمەرگەکانی کۆمەڵە بوون. لەژێر نەشتەرگەریی دڵ لە سوید کۆچی دوایی کرد و لەسەر داواکاریی خۆی تەرمەکەی ھێنرایەوە کوردستان و لە سلێمانی لە گردی سەیوان بە خاک سپێردرا.\n٣ چەند گۆرانیی مەرزییە فەریقی\n٣.١ سڵاو بۆ پێشمەرگە\n٤ ھونەری مەرزییەی فەریقی\n٥ کاریگەریی ناسر لەسەر گۆرانییەکانی مەرزییە\nمەرزیە فەریقی ساڵی ١٩٥٨ زایینی لە شاری مەریوانی ڕۆژھەڵاتی کوردستان لە دایک بووە، بەڵام دایک و باوک و کەسوکاری خەڵکی شاری سنەن. خوێندنی سەرەتایی لە مەریوان دەست پێ کردووە؛ ھەر لە تەمەنی نۆ ساڵییەوە حەزی لە گۆرانی و شانۆ بووە. چەندین جار لە قوتابخانەکەیاندا لە بۆنە و جەژنەکاندا بەشداری کردووە و لە تیپی شانۆشدا چالاکی نواندووە.\nمەرزیە لە سەرەتادا بە گۆرانیی فارسی و بە گۆرانییەکانی فەتانە وەلیدی دەستی بە تێکۆشان کردووە. بەڵام لەبەر ئەو زوڵم و زۆرییەی کە حکوومەتی حاکم لە کورد و زمان و ئەدەب و ھۆنەری کوردی دەکرد، وازی لە گۆرانیی فارسی ھێناوە و گوتنی گۆرانی کوردی دەست پێ کردووە.\nمەرزیە دوای تەواوکردنی خوێندنی سەرەتایی و ناوەندیی لە مەریوان، لەبەر ئەوەی ئەو شارە بچووک و دەرەتان بۆ خوێندن کەم بووە، بۆ درێژەدان بە خوێندن چووەتە شاری سنەی ناوەندی پارێزگا. لەوێ چووەتە زانستە ئامادەیییەکان و خوێندنی مامۆستایەتی تەواو کردووە. ھەر لەو شارە ساڵی ١٩٧٧ لەگەڵ کۆڕی مۆسیقای سنە چەندین جار چووەتە سەر شانۆ و گۆرانی گوتووە. پاش تەواوکردنی ئەو دەورەیە لە سنە، گەڕاوەتەوە بۆ مەریوان و لە گوندێکی نزیک ئەو شارە بووە بە مامۆستا. مەرزیە پاش دوو ساڵ وانەگوتنەوە گوازراوەتەوە بۆ سنە و لەوێ، لەو شارە لە قوتابخانەی سەرەتایی دامەزراوە و دەستی بە وانە گوتنەوە کردووەتەوە.\nساڵی ١٩٧٨ لەگەڵ ناسر ڕەزازی ژیانی ھاوسەری پێک دێنێت؛ لەبەر بەسەرداھاتنی شۆڕشی ئیسلامیی ئێران لەگەڵ ناسر شانبەشان لە خۆنیشاندان و ڕێپێوان و خەبات دژی شای دەرکراو، خەباتی کردووە و کەوتووەتە ژێر چاوەدێری. کە ئێران ھاتووەتە سەر کار، لەگەڵ ناسر خەباتی خۆی بۆ ڕزگاریی کوردستان ھەر درێژە پێ داوە، بەڵام ئەمجارەیان گیراوە و بۆ ماوەیکی کورت کەوتووەتە بەندیخانە و کاری مامۆستایەتییەکەی لێ سێندراوەتەوە.\nساڵی ١٩٨٠ کە کۆماری ئیسلامی شارەکانی کوردستانی خستەوە ژێر کۆنترۆڵی خۆی، مەرزیەش لەبەر ڕاوەدوونان و گرتن نەیتوانی لە شاردا بمێنێتەوە و چووە بۆ لای ناسر لە شاخ و ئەویش بوو بە پێشمەرگە. مەرزیە لەگەڵ ناسر و دوو منداڵیان دڵنیا و ماردین شانبەشان لە چیا، لە شۆڕشی کوردستاندا لەناو کۆمەڵەی شۆڕشگێڕی زەحمەتکێشانی کوردستانی ئێران خەباتیان کردووە. ناسر و مەرزیە بە خەباتی ھونەریی خۆیان لە چیا، لە ناو کۆڕی بانگەوازدا کۆمەڵێک گۆرانی و سروودی نیشتمانیی و شۆڕشگێڕییان بڵاو کردووەتەوە کە بوونەتە وێردی سەر زاری پێشمەرگە و خەڵک و ڕادیۆکانی شۆڕشی کوردستان.\nمەرزییە ساڵی ٢٠٠٥ لەژێر نەشتەرگەریی دڵ گیانی سپارد، دواتر تەرمەکەی هێنرایەوە بۆ شاری سلێمانی و لە گردی سەیوان نێژرا. دوای مردنی، ئەوا ساڵانە بەتایبەت لە سلێمانی یادی دەکرێتەوە.\nچەند گۆرانیی مەرزییە فەریقی[دەستکاری]\nسڵاو بۆ پێشمەرگە[دەستکاری]\nگۆرانیی سڵاو بۆ ھەڤاڵی پێشمەرگە بە دەنگی مەرزییە فەریقییەوە.\nسڵاوی گەرمی دڵی پڕ ھومێدی مەت پێشکەش\nپڵنگی ھەردی وڵات ئەی ھەڤاڵی پێشمەرگە\nلە دەوری دەست و تفەنگت گەڕێم کە ڕۆژی خەبات\nلە ئاستی ھەڵمەتی تیژت چ ناگرێ بەرگە\nئەوێستە تۆی لە شەوی تار مۆمی ھەڵگیرساو\nلە نێو دڵی شەوەزەنگا وەکوو گڕێک ڕاساو\nکە ڕاتشەکاندووە ئاڵا بە دەستی خاراوت\nدەگەی لە کۆسپ و بوواران بە ھەستی پاراوت\nلانک لانک لانکۆڵێ، لانک لە دار ھەنارێ\nوەستا بێ لە تارانێ، لانکێ دروست کا بۆ چاو جوانێ\nدەڵێ لە لانێکدا نانووم دەبا بۆی ساز کەم جۆڵانێ\nھەی ڕۆڵە سەردڵ خڕ بی باب مردوو بی، شەو درەنگە بۆ جێژوانێ\nتاوە ڕۆژی ڕووناکە ھەموو عالەم دەیزانێ\nقەت نەبوو بڵێ دانیشین تۆزێک بکەن ڕا و تەگبیر\nسەد لەعنەت لەو کەسەی بێ دەس لە باڵات بکا گیر\nجا چی بوو ماڵەبابم ئەتۆ جحێڵەو ئەمن پیر\nئەو قورعانەی بتگرێ ھێنات لێکت کردووە\nسێ جار دەستت پێ دادا بۆ مزگەوتت بردەوە\nبۆخۆت کەیفم بۆ دەکەی بە دەم داخ و دەردەوە\nدەستە و ئەژنۆت داناوم بەھەناسەی سەردەوە\nدەڵێ لەلانێکدا نانووم دەبا بۆی ساز کەین جۆلانێ\nھەی ڕۆڵە سەر دڵ خڕ بی باب مردوو بی، شەو درەنگە بۆ جێژوانێ\nژن ئەی مایە و ماک و ھەوێن\nئێوە زەریان گەر بھەژێن\nبوومە لەرزەن گەر بلەرزێن\nدەسا ھەستن ئەی بێبەشان\nبۆ مافی یەکسان شان بەشان\nئەی ژنانی دایکی زەوین\nئەی ژنانی ڕەنج و کەوین\nئەی ژنانی زام و ئەوین\nئەستێرەمان لەئێوە زا\nگەردنتانا شەو چرا\nمێژووی ئێوە جیھانی بوو\nزامی ئێوە بارانی بوو\nدژی ئێوە نەزانی بوو\nباڵاتان باڵای وڵاتە\nسنگتان کەلی ڕۆژ ھەڵاتە\nبوونات ڕۆژی پڕ لەھاتە\nئەم سرودە، ھۆنراوەی شێرکۆ بێکەسە، مەرزیە فەریقی بە بۆنەی ٨ی ئازار لە میدیا تی ڤی بڵاوی کردەوە. ژنە ھۆنەرمەندی کورد مەرزیە فەریقی جیا، لە کاری ھونەری وەکوو ژنێک لە کۆڕ و کۆبونەوەکانی ژنان لە دەرەوەی وڵات لە بەرامبەر مەسەلەی مافی ژن چالاکانە بەشداری کردووە. مەرزیە لە دەرەوەی وڵات ئەندامی کۆمەڵەی مافی پاراستنی منداڵان لە سوید، ئەندامی پەرلەمانی کوردستان و ھەروەھا ئەندامی کۆنگرەی نەتەوەیی بووە.\nھونەری مەرزییەی فەریقی[دەستکاری]\nیەکەمین گۆرانیی کوردی کە مەرزیە فەریقی تۆماری کرد: «لەسەر کانی دێتەوە لێو بە کەنی و گۆزە بە شانەوە» بوو. مەرزیە فەریقی زۆر حەزی لە بیستنی کارە ھونەرییەکانی باشووری کوردستان بەتایبەت تیپی مۆسیقای سلێمانی بوو و زیاتر حەزی بە گۆرانییەکانی ھونەرمەندان کەریم کابان و قادر کابانی دەکرد.\nیەکەمین سروود کە مەرزیە، تۆماری کرد سرودی «سڵاو بۆ پێشمەرگە» بوو؛ دوای ئەوە گۆرانی «گیانەکەم بە ئاسمانی شین». ئەم گۆرانییە ھونەرمەندی کورد عەزیز شاھرۆخ گووتەیەتی بەڵام مەرزیە دەسکاری شیعرەکانی کردووە و لە قاڵبی شۆڕشگێڕیدا وتوویەتی دوای ئەوە گۆرانی «ماچی خودایی» و گۆرانی «پاییز». ئەمانە ھەموویان دیاریی سەردەمی پێشمەرگایەتین. دەتوانین بڵێین کە مەرزیە یەکەمین گۆرانیبێژی ژن بوو کە سرودی تۆمار کردووە.\nمەرزیە بەر لەوەی کە ببێ بەھاوسەری ناسر، لە سەردەمی شادا، لە سنە لەگەڵ فەرھەنگ و ھونەری ئەو شارە گۆرانی گوتووە، بەڵام لە سەردەمی کۆماری ئیسلامیدا کە تێکۆشانی ھونەری بۆ ژن قەدەغە بووە، وازی لە کاری ھونەری ھێناوە، بەڵام وەک باس کرا، لە سەردەمی شاخ کاری ھونەری دەس پێ کردووەتەوە. بەداخەوە لە شاخ لەبەر نەبوونی و بێ دەرەتانی ھونەری و پێشمەرگایەتی و چەندین ھۆکاری دیکە، ناچار لەگەڵ ناسر و منداڵەکانی وازیان لە پێشمەرگایەتی ھێناوە و ساڵی ١٩٨٥ چوونەتە وڵاتی سوید و وەکوو پەنابەر ماونەتەوە. مەرزییە لە سوید بووە بە خاوەن کوڕێکی دیکە بەناوی کاردۆ.\nسەرەتا مەرزیە لەگەڵ ناسر لە سوید و ئەورووپا، کاری ھونەری دەست پێ کردووەتەوە بەڵام لەبەر ئەوەی کە کاردۆی کوڕی منداڵ بووە، بۆ ماوەیەک لە کاری ھونەری دابڕاوە.\nدوای ماوەیەک دابڕان مەرزیە فەریقی دەست دەکاتەوە بە کاری ھونەری و لە ساڵی ١٩٩٥دا، لەگەڵ ناسر ڕەزازی ئەلبومێک بە ناوی (پایز) بڵاو دەکەنەوە کە لە ٧ تراک پێک ھاتووە.\nناوی ئەو شاعیرانەی لەم ئەلبومەدا ھۆنراوەکانیان کراوە بە گۆرانی بریتین لە:\n(گۆران، ھێمن، مەولەوی، ڕێبوار پشکۆ و چەند ھۆنراوەیەکی فۆلکلۆر)\nناوی ئاوازدانەرەکانی نێو ئەم ئەلبومە بریتین لە:\n(بورھان موفتیزادە، مەرزیە فەریقی، ناسڕ ڕەزازی و چەند ئاوازێکی فۆلکلۆر)\nلە درێژەی کار و چالاکییە ھونەرییەکانی ھونەرمەند مەرزیە فەریقی لە ساڵی ١٩٩٩دا ئەلبومێکی تایبەت بە خۆی لە سوید بڵاو دەکاتەوە بە ناوی (بەڵێن بدە) کە لە ٧ تراک پێک ھاتووە.\n(عەبدوڵڵا پەشێو، ئەحمەد ھەردی، ناسر ئاغابرا، کاکەی فەلاح، ھێمن و شێرکۆ بێکەس)\n(بورھان موفتی زادە، مەرزیە فەریقی و ناسڕ ڕەزازی)\nدواتر لەگەڵ ناسر لە سوێد، ئیتالیا، ئەڵمانیا، سویس بەلجیکا، بەریتانیا، دانمارک، فینلاند، ئوتریش، کەنەدا، ئوسترالیا و ئەمریکا لە ئاھەنگ و بەرنامەدا بەشداریان کردووە مەرزیە کاری ھونەری خۆی لەوێ پەرە پێ داوە و ھەمیشە داکۆکیکەری مافی ژنانیش بووە.\nدوای ئەم ئەلبومە مەرزیە فەریقی چەند کۆنسێرتی لە چەندین شاری کوردستان و وڵاتانی دیکە گێڕاوە.\nساڵی ٢٠٠٣ بۆ دواجار، کۆتا بەرھەمی بە ناوی «ھەموو شەو» بڵاو دەکاتەوە. وا بڕیار دەبێت کە ھونەرمەند مەرزیە فەریقی دوو ئەلبومی دیکە بڵاو بکاتەوە و زۆرینەی کارە میوزیکەکانی ھەردوو ئەلبومەکە بەشێکی تەواو و بەشێکیشی لە قۆناغی ئامادەکردندا دەبێن؛ تەنھا ئەوە دەمێنێت دەنگی مەرزیەیان لەسەر تۆمار بکرێت بەڵام بەداخەوە مەرگ ڕێگای پێ نادات ئەم کارانەی بە ئەنجام بگەیەنێت. لە ڕێکەوتی ١٨ی ئەیلوولی ٢٠٠٥، بەھۆی نەخۆشییەوە لە وڵاتی سوید کۆچی دوای دەکات و تەرمەکەی دەگەڕێنرێتەوە کوردستان و لە گۆڕستانی سەیوان لە شاری سلێمانی بە خاک دەسپێردرێت.\nکاریگەریی ناسر لەسەر گۆرانییەکانی مەرزییە[دەستکاری]\nناسر ڕەزازی وەکوو ھاوسەری مەرزیە لە بواری کاری ھۆنەریی گۆرانیگوتندا، زۆر یارمەتی مەرزییەی داوە. کاریگەرییەکانی ناسر لەسەر مەرزیە بۆ وێنە گوتنی گۆرانی بە چوار زاراوە واتە: ھەورامی، کورمانجی، کوردیی باشووری و سۆرانییە و یەکەم گۆرانیبێژی ژن لە کوردستان مەرزیەی فەریقییە کە توانیوەتی بەم چوار زاراوە گۆرانی بڵێ.\n^ "مەرزیە فەریقی". بنکەی روناکبیریی گەلاوێژ :: Gelawej. Retrieved 2021-09-19. ١٣ی نیسانی ٢٠٢١ لە وەیبەک مەشین، ئەرشیڤ کراوە.\n^ "ناسری رەزازی بەشداریی یادەكەی مەرزییەی نەكرد". www.rudaw.net. Retrieved 2022-06-25.\n^ dashti. "مەرزیە فەریقی ئەو دەنگە زوڵاڵەی سڵاوی گەرمی بۆ پێشمەرگە دەنارد". www.hawler.in. Retrieved 2022-06-25.\n^ وێنەیەکی دەگمەنی مەرزیە بڵاودەکرێتەوە، سپی میدیا، لە :22/05/2019 بڵاوکراوەتەوە.\n^ "شانزە ساڵ بەسەر كۆچی دوایی مەرزیە فەریقی تێپەڕدەبێت". Esta Media Network. 2021-09-18. Retrieved 2022-06-25.\n^ "بە وێنە ... لە سلێمانی یادی 10 ساڵەی كۆچی دوایی مەرزیە فەریقی كرایەوە". www.gksat.tv. Retrieved 2022-06-25.\nوەرگیراو لە «https://ckb.wikipedia.org/w/index.php?title=مەرزیە_فەریقی&oldid=954583»\nخانمەگۆرانیبێژە ئێرانییەکانی سەدەی ٢٠ەم\nئەم پەڕەیە دواجار لە ٠٩:٣٣ی ٢٥ی حوزەیرانی ٢٠٢٢ نوێ کراوەتەوە.


روحانی: ئامادەین بۆ بەرەنگاربوونەوەی شەپۆلی دووەمی ڤایرۆسی كۆرۆنا\nحەسەن روحانی سەرۆك كۆماری ئیسلامی ئێران لە لێدوانێكدا بۆ رۆژنامەنووسان ئاماژەی بەوەدا ، وڵاتەكەی ئامادەكاری باشی بۆ بەرەنگاربوونەوەی شەپۆلی دووەمی بڵاوبوونەوەی ڤایرۆسی كۆرۆنا ئەنجامداوە و لەو چوارچێوەیەشدا ئەگەر شەپۆلی دووەمی كۆرۆنا دەستپێبكات ئەوا رێكاری توند و تایبەت لەسەرانسەری ئێراندا دەگرنەبەر.\nئاوێنه: روحانی راشیگەیاند ئەگەر رێكارەكان بەجددی وەرنەگیرێن و دووبارە بڵاوبوونەوەی ڤایرۆسەكە كارەساتی گەورە تر و ژمارەیەكی زۆر تری قوربانی لێدەكەوێتەوە ، ئەوەش كێشە بۆ ژیانی هاووڵاتیان دروست دەكات و زیانێكی گەورە بە ئابووری ئێران دەگەیەنێت.\nشایەنی باسە وەزارەتی تەندروستی ئێران ئەمرۆ رایگەیاند،”لەماوەی ٢٤ كاتژمێری رابردودا ٣٥٧٤ توشبوی كۆرۆنا تۆماركراوە و ٥٩ هاوڵاتی توشبوش گیانیان لەدەستداوە”.\nئاماژەی بەوەشكردوە،”لەئێستادا ژمارەی توشبوانی پەتاكە لە ئێران گەیشتوەتە ١٦٤ هەزار و ٢٧٠ كەس، لەو ژمارەیەش هەشت هەزار و ٧١ كەس گیانیان لەدەستداوە و ١٢٧ هەزار و ٤٨٥ كەس چاكبونەتەوە و ٢٥٦٩ هاوڵاتیش لەژێر چاودێری پزیشكیدان.


پارێزگاری هەڵەبجە روونكردنەوەیەكی بڵاوكردەوە\nپەرلەمانتارێک هەڵوێستی کورد بۆ دەنگدان بە زورفی بۆ ژیان ئاشکرا دەکات\nپێنج تووشبووی دیکەی کۆرۆنا چاکبوونەوە\n17.11.2019 04:18 PM\nناوی تەواوی رۆناڵدۆ نازاریۆ دالیما\n١٨ی ئەیلوولی ١٩٧٦ لە رِیۆ دی جانیرۆی وڵاتی بەرازیل لەدایک بووە.\nبەناوی ئەو دکتۆرەوە ناونراوە کە یارمەتی لەدایک بوونی داوە و ناوی (رِۆناڵدۆ ڤالانتی) بووە.\nباوک و دایکی ناویان (نیلۆ) و (سۆنیا) بووە\nلەدوای خوشکی (یۆن) و براکەی (نیلیۆ جۆنیوەر) ھاتۆتە دونیا.\nباوکی رۆناڵدۆ دواتر چۆتە کۆمپانیایەکی تەلەفۆن لە رِیۆ، لەوێش (سۆنیا دۆس سانتۆس براتا) ی دایکی رِۆناڵدۆی ناسیووە و لە ساڵی ١٩٧١ز دا هاوسەرگیری لەگەڵ کردووە.\nرۆناڵدۆ کاتێک کە تەمەنی گەیشتە یازدە ساڵ، دایک و باوکی لێک جیابوونەوە\nباوکی ھانی رِۆناڵدۆی دەدا بۆیاری تۆپی پێ، بە پێچەوانەی دایکی کە رقی لەو یاریە بوو\nڕۆناڵدۆ لەگەڵ یانەی کروزێرۆی بەڕازیلی لە وەرزی (١٩٩٣-١٩٩٤)دا یاری کردز\nلەویانەیە سەرنجی ڕاھێنەری ھەڵبژاردەی بەڕازیلی (کارلۆس ئەلبێرتۆ کاریرا) ی رِاکێشا، بۆیە ھێنایە نێو ھەڵبژاردەی بەڕازیل لە جامی جیھانیدا، پاشان لە ساڵی ١٩٩٤ دا چووە ڕیزی یانەی بی ئێس ڤی ئایندھۆڤنی ھۆڵەندی، بۆ ماوەی دوو وەرز لەگەڵ یانەکە یاری کرد، لەژێر چاودێری ڕاھێنەری ئینگلیزی (سێر بۆبی ڕۆبنسون)، کاتێک کە سێر بۆبی ڕۆیشت بۆ مەشقدانی یانەی بەرشلۆنەی ئیسپانی، ڕۆناڵدۆشی لەگەڵ خۆی برد بۆ یانە کاتالۆنییەکە.\nلە ساڵی ١٩٩٨ دا بەشداری جامی جیھانی کرد، ھەڵبژاردەی بەڕازیل پلەی دووەمی بەدەست ھێنا. دوای دۆڕانی بەرامبەر بە ھەڵبژاردەی فەڕەنسا لە یاری کۆتاییدا بە ئەنجامی (٣–٠).\nلە وەرزی ١٩٩٩/١٩٩٨ ، بەھۆی پێکانێک کە بەر چۆکی ڕۆناڵدۆ کەوت، بۆ ماوەی چەند مانگێک لە یانەکە دابڕا، پاشان لە ساڵی ٢٠٠٠ دا جارێکی تر ھاتەوە نێو یاری، کە یارییەکە لە نێوان ئینتەرمیلان و لاتسیۆ بوو، بەڵام ھەر دوای حەوت خولەک جارێکی تر چۆکی تووشی پێکان بووە.\nبەشداری جامی جیھانی تۆپی پێی ٢٠٠٢ز دا کرد بەرامبەر ھەڵبژاردەی ئەڵمانیا، توانی دوو گۆڵ تۆمار بکات، بەھۆی ئەوەش بوو بە پاڵەوانی جیھانی و گۆڵکاری جامی جیھانی بەکۆی ھەشت گۆڵ.\nتوانی ببێت بە یەکەم یاریزان کە ژمارەی پێوانەیی بشکێنی و لە شەش گۆڵ زیاتر تۆمار بکات، کە لە جامی جیھانی ساڵی ١٩٧٤ دا تۆمارکرابوو.\nڕۆناڵدۆ لەساڵی ٢٠١١ کۆتایی بە ژیانی وەرزشی لەگەڵ یانەی کورنتاثی بەڕازیلی ھێنا و ماڵئاوایی یەکجارەکی کرد لە ژیانی وەرزشی.\nڕۆناڵدۆ لەئێستادا خاوەنی یانەیەکی ئیسپانیە بە ناوی ڤەلەدوەلید دوای کڕینەوەی جارێکیتر گەرایەوە بۆ خولی لالیگا.\nوەزارەتی حەجی سعوودیە خەرجی ڤیزەی عومرەكارانی كوردستانی گەراندەوە\nژیان وادەی دەستپێكردنەوەی مووچە ئاشكرا دەكات\nپارێزگاری هەڵەبجە روونكردنەوەیەكی بڵاوكردەوە\nپێنج تووشبووی دیکەی کۆرۆنا چاکبوونەوە\nلە ماوەی ٢٤ کاتژمێردا ١١ کەس تووشی کۆرۆنا بوون\nوەزارەتی ناوخۆ ئاگادارییەکی سەبارەت بە فۆڕمی رێگەپێدان بڵاوکردەوە\nوەزیری ناوخۆ کاروباری پەنابەران دەداتە دەست رێکخراوی خێرخوازی بارزانی\nبەرشەلۆنە كۆتا نرخی كۆتینیۆی دیاری كرد


سنە.. رێگریی لە بەڕێوەچوونی كۆنسێرتی یەڵدا عەباسی دەكرێت – زاگرۆس پۆست\nماڵەوە / كولتوور / سنە.. رێگریی لە بەڕێوەچوونی كۆنسێرتی یەڵدا عەباسی دەكرێت\nیه‌ك شه‌ممه 15 كانونی دووه‌م 2017\tكولتوور, کوردستان, هەواڵ 352 جار خوێنراوه‌ته‌وه\nبەپێی ئاژانسەكانی هەواڵ بەرپرسانی رژیم لەشاری سنە كۆنسێرتەكەی یەڵدا عەباسییان بە بیانوی ماتەمینی هاشمی رەفسنجانی رێگری لێكردوە.\nیەلدا عەباسی رایگەیاند، نیشاندانی ماتەمینی سەرۆك كۆماری پێشوو وەك بیانوویەك نیشاندراوە ئەگینا دەسەڵاتدارانی سنە بۆخۆیان رێگە بە كۆنسێرتەكە نادەن. هیوادارم خەڵكی سنە پشتیوانی لە ئەنجامدانی كۆنسێرتەكە بكەن.\nیەلدا عەباسی كچە كوردێكی خۆراسانە و لە باكووری ئیران دەژی. ئەو لە تەمەنی 12 ساڵیدا بوو لەرێگای دایكی دەستی بە گۆڕانی گوتن كرد و ئێستا نزیكەی 19 ساڵ تەمەنیەتی. ئەو خاوەنی دەنگێكی زوڵالە و چەندین سترانی هەیە، بەڵام زیاتر بە گۆڕانی “لێ یارێ” ناسراوە كە بۆ كۆبانێ و كوردانی ئێزدی شنگاڵ گوتویەتی.


گەشتە ئاسمانییەكانی نێوان عیراق و ڕوسیا دەستیپێكردەوە – تۆڕی میدیایی خەڵک\nگەشتە ئاسمانییەكانی نێوان عیراق و ڕوسیا دەستیپێكردەوە\nدوای 13 ساڵ لە ڕاگرتنی، گەشتە ئاسمانییەكانی نێوان عیراق و ڕوسیا دەستیپێكردەوە و سەرلەبەیانی ئەمڕۆ سێ شەممە فڕۆكەیەكی عیراقی لە فڕۆكەخانەی بەغدای نێودەوڵەتییەوە بەرە و فڕۆكە خانەی فنۆكۆفۆی مۆسكۆ بەڕێكەوت.\nسێرگی ئێزفۆلسكی وتەبێژی دەسەڵاتی فڕۆكەوانیی شارستانیی ڕوسیا ڕایگەیاند: دەستپێكردنەوەی گەشتەكانی نێوان بەغدا و مۆسكۆ ئاماژەیەكی باشن بۆ جێگیربوونی دۆخی ئەمنی لە عیراق و لەڕووی ئەو هەنگاوەوە عیراق دڵنیایی دەداتە ڕوسیا كە چاودێرانی وڵاتەكە دەتوانن بە پارێزراوی سەردانی عیراق بكەن.\nجێی ئاماژەیە، بەهۆی ناجێگیریی دۆخی عیراق و جەنگە یەك لە دوا یەكەكانی وڵاتەكەوە، لە ساڵی 2004ەوە ڕوسیا گەشتە ئاسمانییەكانی لەنێوان و بەغدا و مۆسكۆدا ڕاگرت.\nئەمریكا: مادورۆ لە دەسەڵاتدا نامێنێت\n” نزیكەی ملیۆنێك و 700 هەزار ئۆتۆمبێل لە هەرێمدا هەیە”


هه‌ڵبژاردنی سه‌رۆكایه‌تی له ئه‌مریكا\nله‌گه‌ڵ نزیكبوونه‌وه‌ی هه‌ڵبژاردنی سه‌رۆكایه‌تی له ئه‌مریكا بۆ چوار ساڵی داهاتوو، ئێستا قسه‌یه‌كی زۆر له‌سه‌ر ئه‌وه ده‌كرێت ئاخۆ به سه‌ركه‌وتنی دۆناڵد تره‌مپ، یان جۆ بایدن، سیاسه‌تی ده‌ره‌وه‌ی ئه‌مریكا چ گۆڕانكارییه‌كی بنه‌ڕه‌تی به‌خۆیه‌وه ده‌بینێت؟ ئه‌مه به‌تایبه‌ت بۆ خۆرهه‌ڵاتی ناوه‌ڕاست زۆر جددیتر قسه‌ی له‌باره‌وه ده‌كرێت و سه‌ره‌كیترین پرسیش له‌و نێوه‌نده‌دا ئه‌وه‌یه كه كێشه‌كانی خۆرهه‌ڵاتی ناوه‌ڕاست به سه‌ركه‌وتنی هه‌ریه‌ك له دوو كاندیده ركابه‌ره‌كه، به‌ره‌و چ ئاڕاسته‌یه‌ك ده‌ڕۆن؟.\nخۆرهه‌ڵاتی ناوه‌ڕاست هه‌میشه و به‌تایبه‌ت له دوای رووداوه‌كانی 11ی سێپته‌مبه‌ر، هاوكات پرسی تیرۆر، هه‌روه‌ها بوونی هێزه‌كانی ئه‌مریكا له چه‌ند وڵاتێكی وه‌ك ئه‌فغانستان، عیراق و به‌م دواییانه‌ش سوریا، كاریگه‌ریی راسته‌وخۆیان به‌سه‌ر هه‌ڵبژاردنه‌كانی سه‌رۆكایه‌تیی ئه‌مریكاوه بووه. بێگومان بۆ چوار ساڵی داهاتووش سیاسه‌تی ده‌ره‌وه‌ی چوار ساڵی رابردووی ئه‌مریكا له خۆرهه‌ڵاتی ناوه‌ڕاستدا، كاریگه‌ریی خۆی له‌سه‌ر هه‌ڵبژاردنه‌كه ده‌بێت.\nبه‌ڕوانین له كارنامه‌ی تره‌مپ و بایدن، له باره‌ی په‌یوه‌ندیی سیاسیی ئه‌مریكا له‌گه‌ڵ وڵاتانی ناوچه‌كه، تا ئاستێك ئه‌وه روون ده‌بێته‌وه كه هه‌ریه‌ك له دوو كاندیده‌كه چۆن ده‌یانه‌وێت مامه‌ڵه له‌گه‌ڵ كێشه‌كانی خۆرهه‌ڵاتی ناوه‌ڕاستدا بكه‌ن.\nبۆ تره‌مپ، هێشتا پرسی گه‌مارۆ خستنه سه‌ر ئێران و كه‌مكردنه‌وه‌ی هێزه‌كانی ئه‌مریكا له عیراق و سوریا و مامه‌ڵه‌كردن له‌گه‌ڵ پرسی تیرۆر و لێكنزیككردنه‌وه‌ی چه‌ند وڵاتێكی عه‌ره‌بی له‌گه‌ڵ ئیسرائیل و چه‌ند پرسێكی تر، له‌و پرسانه‌ن ئه‌گه‌ر چانسی سه‌ركه‌وتنی هه‌بێت له كارنامه‌ی ئیداره‌كه‌یدا ده‌بن بۆ چوار ساڵی داهاتووش، به‌ڵام بۆ بایدن كه پێشووتریش جێگری سه‌رۆكی ئه‌مریكا بووه، ره‌نگه مه‌سه‌له‌كه پێداچوونه‌وه بێت به په‌یوه‌ندییه نێوده‌وڵه‌تییه‌كاندا، به‌تایبه‌ت له پرسی كشانه‌وه‌ی هێزه‌كانی ئه‌مریكا له ناوچه‌كه و له‌سه‌رووی هه‌مووشیانه‌وه ئاساییكردنه‌وه‌ی په‌یوه‌ندییه‌كان له‌گه‌ڵ ئێران.\nله هه‌موو ئه‌گه‌رێكدا، پێشبینیكردنی دۆخی خۆرهه‌ڵاتی ناوه‌ڕاست له‌گه‌ڵ واقیعی ئێستا یه‌كناگرێته‌وه، به‌ڵام شته‌كه واكه‌وتۆته‌وه كه هه‌میشه یاریكه‌ره گه‌وره‌كه باڵ به‌سه‌ر ته‌واوی كێشه‌كاندا ده‌كێشێت.\n11/2/2020 1:53:46 PM


نووسینگەی سەدر: بەر لە جەژن گەورەترین بارستەی پەرلەمان رادەگەیەنین\nبەرپرسی نووسینگەی موقتەدا سەدر پێشبینی دەكات كە هاوپەیمانی دەوڵەتی یاسا بەسەرۆكایەتی نووری مالیكی پێوەندی بە هاوپەیمانیەتی نێوان سائیروون و فەتح بكات و دووپاتی كردەوە كە ئەگەری زۆرە بەر لە جەژنی رەمەزان شێوەی سەرەتایی بارستەی گەورە بۆ پێكهێنانی حكوومەت رابگەیەنن.\nزیا ئەسەدی لە لێدوانێكی بۆ ئاژانسی "تەسنیم"ی ئێرانی رای گەیاند كە پێشبینی زۆر هەیە بەر لە جەژنی رەمەزان شێوەی سەرەتایی هاوپەیمانی خاوەن گەورەترین بارستەی پەرلەمان و پێكهێنەری حكوومەتی نوێ بێتە راگەیاندن و رەنگە هاوپەیمانی نەسڕی حەیدەر عەبادی تیادا نەبێت، لەو كاتەی پێشبینی دەكەین كە هاوپەیمانی دەوڵەتی یاسا بەسەرۆكایەتی نووری مالیكی بێتە پاڵ سائیروون و فەتح.\nزیاتر گوتی، لە دوای كۆنگرە رۆژنامەوانییەكەی دوێنێی سەدر و عامری لە نەجەف پێشبینی شێوەیەكی نوێی هاوپەیمانی خەریكە دیار دەكەوێت، بۆیە وای دەبینم كە ئەو پرسە بەگشتی لەسەر ئەو پرنسپانەوە وەستاوە كە موقتەدا سەدر و سەرانی هاوپەیمانی سائیروون رایان گەیاندووە و گوتیان لەگەڵ بارستەكانی تر رێك دەكەوین كە لەگەڵ ئەو پرەنسیپانەوە كۆك بن.\nئەسەدی دووپاتی كردەوە كە پێشبینی دەكرێت بەر لە جەژن هاوپەیمانیەتی خاوەن گەورەترین بارستەی پەرلەمانی بۆ پێكهێنانی حكوومەتی نوێ بێتە راگەیاندن و رەنگە هاوپەیمانی نەسڕی تیادا نەبێت، بەڵام پێشبینیش دەكەین دوای پێكهێنانی ئەو هاوپەیمانیەتییە گەورە نەسر و دەوڵەتی یاسا ئەوانیش پێوەندی پێوە بكەن.\nدوێنێ سێشەم دوای كۆبوونەوەیان لە نەجەف، موقتەدا سەدر و هادی عامری هاوپەیمانیەتێكیان لەنێوان هەردوو هاوپەیمانی سائیروون و فەتح، براوەی یەكەم و دووەمی هەڵبژاردنی پەرلەمانی عێراق راگەیاند، دوای ئەوە گوتەبێژ بەناوی موقتەدا سەدر رای گەیاند كە دەرگەی هاوپەیمانیەتییەكە بەرووی هاوپەیمانی نەسڕ و كورد كراوەیە.


به‌ڕێز ویكتۆر هۆگۆ ،\nئه‌م كاته‌ت باش! شه‌و دره‌نگایه‌كی پایز وه‌ك ئێستا، تۆ لێره بایی چیت ده‌كرد؟ تۆش دڵت ده‌گیرا؟ تۆش لاپه‌ره زه‌رد هه‌ڵگه‌راوی بیره‌وه‌رییه‌كانت هه‌ڵده‌داوه؟ یان داده‌نیشتی چاره‌نووسێكی‌ترت بۆ دایكی Couzet داده‌رشت؟ لێره بایی درێژه‌ی چیرۆكی "بێنه‌وایان"ت ده‌نووسی؟ یان باوه‌رت ده‌كرد "Couzet" هینده زۆرن ئێستا، كه ئیتر كه‌س بۆ سه‌ر په‌نجه سوڕهه‌ڵگه‌راوه‌که‌ی و كوڵمه ته‌زیوه‌كه‌ی دڵی ناسووتێت؟\nدانیشتم ده‌گه‌ڵ سانا چاوم له The Hunchback of Notre Dame كرد، نازانیی، هێشتا دوو ڕۆژ تێنه‌په‌ڕیوه، بیریی"كواسیمۆدۆ"م كردووه. یا نا، ڕاستیت ده‌وێت"كواسیمۆدۆ"كانی كوردستان بوون به قاره‌مانه‌كانی چیرۆكی من ... منیش هه‌وڵم دا كۆتایی چیرۆكه‌كه‌م جۆرێك فێنكایی هیوایه‌ك له دڵا زیندوو كاته‌وه. گه‌وره‌م شه‌ره‌مه‌زاری تۆش بووم ، بۆم نه‌كرا! دیم سه‌یریش نییه. من له وڵاتێك هاتووم قاره‌مانه‌كانی ده‌بن (یان ده‌یان كه‌ن) به "كواسیمۆدۆ" و كواسیمۆدۆی تۆ بوو (یان كردیان) به قاره‌مان!\nپه‌توو شینه‌كه‌مان به خۆمان دادابوو. سه‌ری خستبوو سه‌ر سینگم و ده‌ستی توند له باوه‌ش گرتبووم. بڕیا خۆشت ده‌گه‌ڵ بایی، بریا ده‌گه‌ڵ بایی و دیبات چۆن سانا له شه‌قامه‌كانی پاریس ده‌گه‌ڵ ئێسمێرالدا، كچه جوانه قه‌ره‌جه‌كه سه‌مایی ده‌كرد، چۆن بۆ دڵته‌نگییه‌كانی كواسیمۆدۆ دڵته‌نگ ده‌بوو و چۆن به شیرن كارییه‌كانی بزن و هاوڕێ خه‌یاڵییه‌كان پێده‌كه‌نیی. سانا به درێژایی فیلمه‌که له شه‌قامه‌كانی پاریس ده‌خوولاوه و قورسایی خه‌می و شادی دونیایه‌كی بۆت ساز كردبووین له سه‌ر شانه‌كانی ئه‌وه بوو.\nده‌زانی له چی ده‌ترسم؟ ده‌ترسم سانا و ساناكان به دیتن و بیستنی چیرۆكه‌كانی تۆ باوه‌ر بكه‌ن هه‌موو چیرۆكێك به خۆشی ته‌واو ده‌بێت و هه‌موو ده‌گه‌ن به‌وه‌ی ده‌یانه‌وێت! ده‌ترسم باوه‌ر بكه‌ن ته‌نیا دڵێكی پاك و هه‌ستێكی قوڵ به‌سه بۆ ئه‌وه‌یی نه‌یه‌ڵیت جوانییه‌كان بمرن. ده‌ترسم باوه‌ر بكه‌ن دنیایی گه‌وره‌كانیش وه‌ك دونیایی ئه‌فسووناوی خۆیان بێ‌گه‌رده. ده‌ترسم ....\nنازانم بۆ ده‌بێت جیاوازییه‌كان ئه‌وه‌نده گه‌وره بن. نازانم بۆ كوڕه پشت چه‌ماوه‌كه‌ی تۆ له چنگ تاریكی ڕزگاری دێت و ده‌بێت به خۆشه‌ویستی میلله‌ته‌كه‌ی و كوڕه پشت چه‌ماوه‌كه‌ی ئێمه ده‌بێته گه‌پجاری عاڵم و هه‌تا هه‌تایه له تاریكی ته‌نیایی خۆیدا ده‌توێته‌وه. نازانم بۆ كۆزێتی تۆ توشی به ژان واڵژان ده‌بێت و دواتر گیرۆداویی ئه‌وینی كوڕێكی جوانی دڵپاك ده‌بێت و كۆزێته‌كانی ئێمه ده‌ست درێژیان پێده‌كرێت و سه‌ریان ده‌بردرێت و ... نا، ئیره‌یی به قاره‌مانه‌کانی تۆ نابه‌م، ته‌نیا ... بڕیا... چۆن بڵێم ... بڕیا چیرۆكه‌كانی سه‌رده‌میی ئێمه‌ش ئاوا كۆتایی هاتبا!\nڕه‌نگه خۆت باشتر بزانی، ئێستا " فرۆلۆس"ه‌كان قۆڵیان بۆ بڕینی سه‌ری باوه‌ڕمان هه‌ڵماڵیوه و له سه‌ر ژیانی پشتكوڕه‌كانی سه‌رده‌می ئێمه، كه‌س فیلم ساز ناكات. ئیتر بۆ دینتی "كۆزێت" ه‌كان، كه‌س لاپه‌ره‌كانی كتێبه كۆنه‌كان هه‌ڵناداته‌وه. شه‌قامه‌كانی شار پڕن له دایكی كۆزێت، "ژان واڵژان"ه‌كان لێره و له‌وێ خۆیان مات كردووه بۆ دزینی له‌تێك نان یان فرۆشتنی ئه‌ندامێكی له‌شیان ... "ژوار" تا بڵێی زۆره ... ئه‌وه‌نده زۆر كه ئیتر كه‌س له بوونیان سه‌ری سوڕ نامێنێت.\nكورتی كه‌مه‌وه، ده‌مویست داوات لێبكه‌م بێی سه‌ردانێكمان بكه‌یی. به‌ڵام ... نا، ئه‌و شوێنه‌یی خۆت شتێكی هه‌یه له لای ئێمه وه‌چنگ ناكه‌وێت!\nقه‌رار نه‌بوو ئاوا زۆر بنووسم ... باقی قسه‌کانم ڕاده‌گرم بۆ كاتێ یه‌كمان دیت!


... که له هه‌ر چوار وه‌رزی ساڵ خاوه‌ن دیمه‌نی تایبه‌ت به خۆیه. سرووشته جوانه‌که‌ی ئه‌م ڕێگایه، هه‌بوونی ڕووبار و کانیاوه‌کان وه‌ک ڕووباری که‌ره‌ج، ئه‌شکه‌وته سرووشتییه‌کان، تاڤگه و شاخه به‌رزه‌کان، ...\n2. سه‌ردانی شاندی گه‌شتیاری ئیداره‌ی گه‌رمیان بۆ پارێزگای کرماشان / هوتێل پارسیان پێشه‌نگی به‌هێزکردنی په‌یوه‌ندییه گه‌شتیارییه‌کان\n... ده‌وڵه‌مه‌ند له ڕووی گه‌شتیارییه‌وه به ده‌فرایه‌تییه‌کی ئێجگار زۆر ناسراوه. شانده‌که‌ی ئیداره‌ی گه‌رمیان له سه‌ردانه‌که‌یان چه‌ندین شوێنی وه‌ک سه‌راوی ڕوانسه‌ر، ئه‌شکه‌وتی قۆری قه‌ڵا و گونده گه‌شتیارییه‌کانی ...\n3. هه‌مه‌دان، پایته‌ختی گه‌شتیاری ئاسیا بۆ ساڵی 2018\n... هه‌مه‌دان وه‌ک ئه‌شکه‌وتی عه‌لی سه‌در، بازاڕی هه‌مه‌دان، لاله‌جین و ... بۆ به‌شداربووانی ڕێوڕه‌سمه‌که به‌ڕێوه ده‌چێت. هه‌مه‌دان به هۆی بوونی ده‌فرایه‌تی پێویسته‌وه بۆ ئه‌م مه‌به‌سته هه‌ڵبژێردراوه، ...\n4. هه‌جیج؛ گوندێکی مێژوویی له دڵی هه‌وراماندا\n... " و خه‌ڵکی سه‌ربه شێخۆ وه‌ک له نێوه‌رۆکی ناوی گه‌ڕه‌که‌که ده‌رده‌که‌وێ له خواله‌ی پیرۆزی کاسی وه‌رگیرابێ. له نزیک هه‌جیج ئه‌شکه‌وتێک هه‌یه به کونی " به‌غا " حه‌شارگه‌ی به‌غ – بۆته کان نێوبانگی ده‌ر ...\n5. گه‌شتێک به‌ره‌و کوردستانی ئێران؛ جوانڕۆ، شاری حه‌وت قه‌ڵا\n... و تاکو ئێستاش هەر بەو ناوەوە ماوەتەوە و ئاڵۆگۆڕی بەسەردا نەهاتووە. ئەم ناوەش دەتوانرێ لە هۆنراوەی شاعیرانی هەورامی بدۆزیەوە. شوێنی گه‌شتیاری ئه‌شکه‌وتی قۆری قه‌ڵا، ئه‌شکه‌وتی کاوات، سرووشتی شوانکاره ...\n6. ئه‌شکه‌وتی شانه‌ده‌ر، كۆنترین لانکه‌ی مرۆڤایه‌تی\n... سك پاڵكه‌ویته سه‌ر زه‌وی و ئینجا بچیته ژووره‌وه، له ده‌رگه‌ی ده‌ره‌وه‌ی ئه‌شكه‌وته‌كه دار و دره‌خت و گژوگیای لێیه، چیای پێرس و گوندی نه‌زاری ده‌كه‌ونه به‌رانبه‌ر ئه‌شكه‌وته‌كه. مێژووی ئه‌شکه‌وته‌که ...\n7. گه‌شتێک به‌ره‌و کوردستانی ئێران؛ پاوه، شاری هه‌زار ماسووله\n... گه‌شه سه‌ندنی بیر و هۆش و زه‌ینی خه‌ڵکی ناوچه‌که. شاخی شاهۆ 300 تا هه‌شت سه‌ت هه‌زار ساڵ پێش خه‌ڵکی تێدا ژیاوه. که‌ره‌سه‌ی له به‌رده چه‌خماخ ساز کراوی بیست هه‌زار ساڵ پێش له ئه‌شکه‌وتێکی لای پاوه ...\n8. ئەشکەوتی " کونە با " ئەشکەوتێک پڕ لە جوانی و هەڵگری مێژویەکی دوور و درێژ\nجام کوردی: ئەشکەوتی " کونە با " یەکێکە لە ئەشکەوتە جوان و سەرنج ڕاکێشەکانی کوردستان، چونکە ناوەوەی ئەشکەوتەکە بە کریستاڵی چلورەیی داپۆشراوە . ئەم ئەشکەوتە بە دووری 15 کم دەکەوێتە باشوری ڕۆژهەڵاتی قەزای ...\n9. ئێران باشتر بناسین (به‌شی بیست و پێنجەم)؛ پارێزگای تاران- گه‌وره‌شار و پایته‌ختی ئێران\n... شمشه‌ک، پیستی سکێتی دیزین، پیستی سکێتی ده‌ربه‌ندسه‌ر، ته‌پۆڵکه‌ی ئیسلام، ده‌ربه‌ند، ده‌ره‌که، ده‌ریاچه‌ی تار، ده‌ریاچه‌ی به‌نداوی له‌تیان، ئه‌شکه‌وتی بوورنیک، ئه‌شکه‌وتی ڕوودئه‌فشان، فه‌ره‌حزاد و ... ...\n10. قوتابییەکی دەرهێنەری مه‌هابادی پله‌ی یه‌که‌می ئێران مسۆگه‌ر ده‌کات\n... ئێحسان شێخی، سلێمان ئه‌شکه‌وتی و پوویا که‌ریم‌پوور. چیرۆکی فیلمه‌که پێوه‌ندیی دوو براده‌ره له ماوه‌ی 4 خوله‌ک و 28 چرکه‌دا که له‌سه‌ر ته‌وه‌ری کۆنتڕۆڵ کردنی تووڕه‌یی نمایش ده‌کرێت. 17هه‌مین خولی پرسیاری ...\n11. ئێران باشتر بناسین(به‌شی بیست و دووهه‌م)؛ پارێزگای ئازربایجانی ڕۆژهه‌ڵات\n... گوندی قادرمه‌یی زه‌نووزه‌ق (ماسووله‌ی ئازربایجان)، کانیاوی ئه‌ڵڵاحه‌قی سه‌راو، شاری گه‌شتیاریی زه‌نووزی مه‌ره‌ند، ئاوبه‌ندی ئه‌مه‌ند، ئه‌شکه‌وتی ئه‌سکه‌نده‌ری بوستان ئاباد، ئه‌شکه‌وتی ئاق بڵاغی بوستان ...\n12. ئێران باشتر بناسین (به‌شی بیست و یه‌که‌م)؛ پارێزگای گوڵستان\n... ساڵ پێش و له ئه‌شکه‌وتی کیارام له گوندی (فه‌ره‌نگ) له ناوچه‌ی گالیکوش به‌رهه‌می سه‌رده‌می که‌ڤنی به‌ری دۆزراوه‌ته‌وه. توێژینه‌وه نوێکان پیشانیان داوه که ناوچه‌ی گورگان له 6 هه‌زار ساڵ پێشه‌وه ...\n13. ئێران باشتر بناسین (به‌شی نۆزده‌هه‌م)؛ پارێزگای خووزستان\n14. ئێران باشتر بناسین (به‌شی هه‌ژده‌یه‌م): پارێزگای بووشه‌هر\n... هه‌لیله ئه‌شکه‌وتی چل خانوو ناوچه پارێزراوه‌کان: ناوچه‌ی پارێزراوی مه‌ند (ژینگه‌ی ئاسک و دارستانه‌کانی حه‌ڕا له‌شاری ده‌یر) ناوچه‌ی پارێزراوی حیلله ناوچه‌ی نه‌ته‌وه‌یی نایبه‌ند پارکی نه‌ته‌وه‌یی ده‌ریایی ...\n15. ئێران باشتر بناسین (به‌شی حه‌فده‌یه‌م): پارێزگای هورموزگان\n... له شوێنه گه‌شتیارییه‌کانی پارێزگا بریتین له: سیاهوو، سوڵتان شاه ئه‌حمه‌دی سیاهوو، به‌رزی سیاهوو، ئه‌شکه‌وتنی خوێینی خه‌رسینی سیاهوو، کاروانسه‌رای بسته‌ک، حه‌مامی خانی بسته‌ک، حه‌مامی سیبه، کۆشی کڵاوی ...\n16. دایک و باوکی بۆمبه‌کان و وڵاتانی لاواز\n... بۆ ئه‌م وته‌یه، کرده‌وه‌ی ئه‌مریکییه‌کانه له بۆردومانکردنی بنکه‌ی ئاسمانی شۆعه‌یراتی سوریا و بۆردومانی ئه‌شکه‌وته‌کانی ئه‌فغانستان و هه‌روه‌ها جموجوڵه سه‌ربازییه‌کانی به‌ره‌و نیمچه دوورگه‌ی کۆریا ...\nدروستکراوە لە 18 نیسان 2017\n17. ئێران باشتر بناسین (به‌شی شازده‌یه‌م)؛ چوارمه‌حاڵ و به‌ختیاری\n... کووهڕه‌نگ و کانیاوه‌کانی دیکه بۆ زاینده‌ڕوود ساز کراوه و هه‌وڵدان بۆ گواستنه‌وه‌ی ئه‌م ئاوه ده‌گه‌ڕێته‌وه بۆ سه‌رده‌می کۆن. ئه‌شکه‌وتی سه‌راب: ئه‌شکه‌وتی سه‌راب له 56 کیلۆمه‌تری باشووری ڕۆژئاوای شاری ...\n18. ئێران باشتر بناسین (به‌شی پازده‌یه‌م)؛ پارێزگای کۆهگیلوویه و بۆیه‌ره‌حمه‌د\n... گه‌رووی هه‌نگان و ئیمامزاده سه‌ید مه‌حموود له شاری کۆهگیلوویه. ئه‌شکه‌وته جۆراوجۆر و جوانه‌کانی پارێزگا چوارتاقی خه‌یرئاوای ژووروو و پردی خه‌یری مح خان له خه‌یرئاوای ژووروو گوندی گۆشه و زیاره‌تی ...\n19. ئێران باشتر بناسین (به‌شی سیانزه‌یه‌م): خوراسانی باشوور\n... باخی گوڵشه‌نی ته‌به‌س، تاقی زاره‌کانی بیابانی سێ قڵا، ئیمامزاده محه‌مه‌د بنی ئه‌سغه‌ری هوگه‌ند، گوندی چه‌نشت، گوندی خه‌راشاد، باخی شه‌وکه‌ت ئاباد، ئه‌شکه‌وتی خونیک، ئه‌شکه‌وتی فارس، قڵای فورگ، کۆچ، ماخونیک، ...\n20. ئێران باشتر بناسین (به‌شی دوازده‌یه‌م)؛ پارێزگای سیستان و به‌لووچستان\n... زیردان، مزگه‌وتی کۆنه‌قڵا، قڵای چل کچ، کێوی بیره‌ک، قڵای سێوی سه‌راوان، چاوانه‌ی نیوه، ته‌ختی عه‌داڵه‌ت، سێ کێوه، قڵای ڕامڕوود، قڵای سپه‌که، ئه‌شکه‌وتی لادیز، ئه‌رگی خان مه‌لیکی کیانی، قڵای سێ کێوه، ...\nدروستکراوە لە 09 شوبات 2017


رۆژنامەیەكی سعوودیی هێرش دەكاتە سەر موقتەدا سەدر\nنووری حەمە عەلی: جموجۆڵەکانی داعش رۆژ بە رۆژ لە زیاد بووندایە\nله سلێمانى دەست بەسەر دوو ئۆتۆمبێلی دزراودا گیرا\nدەروازەی حاجی ئۆمەران کرایەوە\n2019-04-29 [06:44 AM]\nدوای ئەوەی باڵیۆزخانەی ئەمەریكا بڵاو كراوەیەكی دژی عه‌لی خامنه‌یی رێبه‌ری باڵای شۆرشی ئیسلامی ئێران بڵاوكردەوە، ڕێبەری رەوتی سەدر داوای داخستنی باڵیۆزخانەی ئەمەریكای كرد.\nرۆژنامه‌ی "ئەلیەوم" ی سعوودی به‌هۆی به‌یاننامه‌كه‌ی ئه‌م دواییه‌ی، هێرش ده‌كاته‌سه‌ر موقته‌دا سه‌در، رێبه‌ری ره‌وتی سه‌در و پێیوایه داواكارییه‌كه‌ی سه‌در بۆ داخستنی باڵیۆزخانه‌ی ئه‌مریكا له به‌غدا به‌هۆی بڵاوكراوه‌یه‌ك دژی عه‌لی خامنه‌یی، رێبه‌ری باڵای شۆرشی ئیسلامی ئێران، پاڵپشتیكردنی روونی سه‌دره بۆ رێبه‌ری ئێران.\nرۆژنامه سعوودیه‌كه له‌وباره‌یه‌وه راپۆرتێكی بڵاوكردووه‌ته‌وه‌و نوسیوویه‌تی: "پێش دوو رۆژ سه‌در له به‌یاننامه‌یه‌كدا به ئاشكرا پاڵپشتی خۆی بۆ خامنه‌یی ده‌ربڕی، داوای داخستنی باڵیۆزخانه‌ی ئه‌مه‌ریكای له عێراق كرد، چونكه له په‌یجی باڵیۆزخانه‌كه‌وه باسی سه‌روه‌ت و سامانی رێبه‌ری ئێرانیان كردووه و به سه‌دان ملیار دۆلار خه‌مڵاندوویانه".\nرۆژنامه سعوودیه‌كه ده‌ڵێت "ئه‌وه‌ی سه‌در ده‌یڵێت و ده‌یكات له دوور و نزیكه‌وه گوزارشت له عێراق و حكوومه‌ته‌كه‌ی و گه‌له‌كه‌ی ناكات".\nله هه‌مان راپۆرتدا محه‌مه‌د بوحه‌موود، په‌رله‌مانتاری به‌حره‌ینی كه وڵاته‌كه‌شی كێشه‌ی له‌گه‌ڵ موقته‌دا سه‌در و به‌یاننامه و لێدوانه‌كانی بۆ دروست بووه‌و وه‌زیری ده‌ره‌وه‌ی ئه‌و وڵاته‌ش "قسه‌ی نه‌شیاوی به سه‌در" گوتووه، به رۆژنامه سعوودییه‌كه‌ی گوتووه: "ئه‌وه‌ی سه‌در ده‌یڵیت ته‌نها گوزارشت له خودی خۆی ده‌كات، په‌یوه‌ندییه‌كانی به‌حره‌ین و عێراق له لێدوانه‌كانی سه‌در گه‌وره‌تره، با موقته‌دا سه‌در ته‌ماشای ره‌وشی ناوخۆی عێراق بكات نه‌ك دژی به‌حره‌ین و وڵاتانی دیكه لێدوان بدات".\nئەم هەواڵە 10645جار خوێندراوەتەوە


پلەی گەرمی كاریگەری لەسەر گورچیلە دەبێت\n10/05/2022 109 جار خوێندراوه‌ته‌وه\nشارەزایان بوونی پەیوەندییەكیان لەنێوانی رۆژە گەرمەكانی ساڵ و مەترسیەكانی دروستبوونی بەردی گورچیلە خستەروو.\nبەپێی ئەو توێژینەوەیەی كەرۆژنامەی (ئاسۆی تەندروستی ژینگەیی) بڵاویكردۆتەوە، دەركەوتوە كەزیاتر لە10 شاری ئەمریكا رووبەرووی مەترسی زیادبوونی بەردی گورچیلە دەبنەوە بەهۆی بەرزبونەوەی پلەی گەرماوە.\nئەو شارانەش : ئەتلانتا، شیكاگۆ، دالاس، فیلادلفیا، لوس ئەنجلس،ن كەبەرزبونەوەی پلەی گەرما بەرێژەی 10 پلە زیاتر لەباری ئاسایی دەبێتە هۆی زیادكردنی مەترسی دروستبونی بەردی گورچیلە لەو كەسانەی كەنەخۆشییەكانی كۆئەندامی میزیان هەیە.لەئێستاشدا 9%ی دانیشتوانی ئەمریكا گرفتی بەردی گورچیلەیان هەیە.\nلەوبارەیەوە دكتۆر گریكۆری تازیان شارەزا لەنەخۆشییەكانی كۆئەندامی میزدا رایدەگەیەنێت كەبەرزبونەوەی پلەی گەرما دەبێتە هۆی زیاتر دروستبونی بەردی گورچیلە، ئەم دۆزینەوەیەش كاریگەری گۆرانكارییەكانی كەشوهەوا لەسەر تەندروستی كۆمەڵ پشتراست دەكاتەوە.


سکرتێرەكانی هەر دوو دیموكرات لە ھەولێر كۆبوونەوە – زاگرۆس پۆست\nماڵەوە / سیاسی / سکرتێرەكانی هەر دوو دیموكرات لە ھەولێر كۆبوونەوە\nسکرتێرەكانی هەر دوو دیموكرات لە ھەولێر كۆبوونەوە\nچوار شه‌ممه 11 ئایار 2016\tسیاسی, هەواڵ 160 جار خوێنراوه‌ته‌وه\nسکرتێری ھەردوو حزبە دیموکراتەکان، حزبی دیموکراتی کوردستانی ئێران (حدکا) و حزبی دیموکراتی کوردستان (حدک)، سەبارەت بەیەكگرتنەوەی هەر دوو لا كۆبوونەوە.\nبەپێی هەواڵێكی رۆژنامەی باس، لە ماوەکانی رابردوودا، ھەردوو سکرتێری حدکا و حدک، مستەفا ھجری و خالید عەزیزی لە ھەولێر دیداریان ھەبووە.\nسەرچاوەیەكی ئاگادار بە رۆژنامەكەی راگەیاندوە: “لەو دیدارەدا ھەردوو سەرکردەی دیموکراتەکان سوور بوون لەسەر ئەوەی کە دەبێت پارتەکانیان یەک بگرنەوە”.\nسەرچاوەکە روونیشی کردەوە، ھەردوو حزب زیاتر لە ٢٢ ئەندامی دەفتەری سەرکردایەتییان ھەیە و یەکگرتنەوەی ئەو دوو ھێزە وا دەکا ژمارەیەک لەو سەرکردانە کە لاوازن، لە پێگە و بەرپرسیاریەتی نەمێنن، ئەوانەش دەیانەێ لەمپەر لەبەردەم یەکگرتنەوەی ئەو دوو باڵەدا دروست بکەن.


دەرچوانی پۆلی دوانزە لە ڕێگەی (زانکۆلاین) دەتوانن سکاڵا تۆمار بکەن\nدوای ئەوەی دوێنێ سێشەممە، رێکەوتی (٢٤/١٠/٢٠١٧) وەزارەتی خوێندنی باڵا و توێژینەوەی زانستی ناوی وەرگیراوانی لە زانکۆ و پەیمانگەکان بەسیستمی (زانکۆلاین) بڵاوکردەوە، ئەمڕۆ چوارشەممە، رێکەوتی (٢٥/١٠/٢٠١٧) ژمارەیەک لە دەرچوانی پۆلی دوانزە گردبونەوەیەکیان لە وەزارەتی خوێندنی باڵا و توێژینەوەی زانستی بەڕێوەبرد.\nبۆ بەرچاوڕونی دەرچوانی پۆلی دوانزە و چارەسەرکردنی کێشەکانیان، ڕاوێژکاران و بەرێوەبەرە گشتیەکانی وەزارەت کۆبونەوەیەکیان لەگەڵ دەرچوانی پۆلی دوانزە ئەنجامدا.\nلە کۆبونەوەکەدا، کە بەئامادەبونی د.کەریم ساڵح ڕاوێژکاری وەزیری خوێندنی باڵا و توێژینەوەی زانستی و، د.خەتاب ئەحمەد بەڕێوەبەری گشتی فەرمانگەی کارگێڕی و دارایی و، د. محمد سابر بەڕێوەبەری گشتی فەرمانگەی خوێندن و پلاندانان و بەدواداچون و، ئارام ئیبراھیم بەڕێوەبەری ناوەندی وەرگرتن بەڕێوەچو، لەسەرەتادا د.خەتاب ئەحمەد کورتەیەکی لەبارەی وەرگرتنی سیستەمەکانی وەرگرتن لە زانکۆ و پەیمانگەکان پێشکەش بەخوێندکاران کرد و ڕایگەیاند: ساڵانە لەگەڵ دەرچونی ناوی وەرگیراوان لە زانکۆکان ھەندێ کێشە دوبارە دەبێتەوە، بەڵام بەبەراورد بەساڵانی ڕابردو ئەمساڵ کێشەکان کەمترن و، وتیشی مافی ھیچ خوێندکارێک نافەوتێ و کێشەکانتان چارەسەر دەکەین، لەو چوارچێوەیەشدا بەڕێوەبەری گشتی فەرمانگەی کارگێڕی و دارایی وتی: ھەندێ لەو کێشانە پەیوەندی بەخودی خوێندکارانەوە ھەیە، چونکە لە کاتی پڕکردنەوەی فۆرمی (زانکۆلاین) ئەو بەشانە پڕدەکەنەوە کە نمرەی بەرزی پێویستە و، خوێندکارەکەش ئەو نمرەیەی نیە، بۆیە ساڵانە ئەو کێشەیە چارەسەر کراوە و، ئەمساڵیش چارەسەر دەکرێ و بەپێی نمرەکانیان بەسەر بەشەکاندا دابەش دەکرێن.\nد.خەتاب ئەحمەد ڕاشیگەیاند: ئەوانەی کێشەی ئەژمارکردنی نمرەی کوردی و عەرەبیان ھەبوو، لە شەوی ڕابردوەوە ئەو کێشەیە چارەسەرکراوە، بۆ ئەوانەشی کە ناویان لە شوێنێک ھاتۆتەوە بەڵام شوێنەکانیان بەدڵ نیە، د.خەتاب ئەحمەد وتی: پێویستە ئەوانە دوای ئەوەی سکاڵایان تۆمارکرد دەبێ ناوی خۆیان لەو بەشە تۆمار بکەن کە ناویان تێدا ھاتۆتەوە و، دەست بەدەوامی ئاسایی خۆیان بکەن تا ئەنجامی سکاڵاکەیان دێتەوە، بۆ ئەوانەشی کە ناویان لە ھیچ شوینێک نەھاتۆتەوە دەبێ ڕاستەوخۆ سکاڵا تۆمار بکەن.\nبەڕێوەبەری گشتی فەرمانگەی کارگێڕی و داراشی ڕاشگەیاند: لە چەند رۆژی داھاتودا دەرگای سکاڵا تۆمارکردن و ماوەی سکاڵا تۆمارکردن لەسەر وێبسایتی (زانکۆلاین) دادەنرێ و، دەرچوانی پۆلی دوانزە بەشێوەی (ئۆنلاین) دەتوانن سکاڵا تۆمار بکەن.\nلە بەشێکی دیکەی قسەکانیدا د.خەتاب ئەحمەد داوای لە دەرچوان کرد بەھیچ شێوەیەک گوێ لەو پەیجەکانی تۆڕە کۆمەڵایەتیەکان نەگرن، چونکە ئەو زانیارییانەی ئەوان بڵاوی دەکەنەوە (١٠٠%) دورن لە ڕاستیەوە بەتایبەت پەیجی پۆلی١٢ )https://www.facebook.com/poli١٢amaday) ، ھەربۆیە زۆرێک لە کێشەکانی ئێستای خوێندکارانیش دەگەڕێتەوە بۆ ئەو زانیارییە ھەڵانەی کە ئەو پەیجە و ھاوشێوەکانی بەخوێندکارانیانداوە و فۆرمەکانیان بەھەڵە پڕکردۆتەوە، ھەر ئەوەش وایکردوە وەزارەت ئێستا ڕێوشوێنی یاسایی بەرامبەر بەو پەیجە بگرێتەبەر، وتیشی وێبسایتی وەزارەت بەناونیشانی( www.mhe-krg.org) و، لاپەڕی ڕەسمی لە تۆڕی کۆمەڵایەتی فەیسبوکی وەزارەت بەناونیشانی (www.facebook.com/mhekrg) کەناڵی رەسمی وەزارەتن و، دەتوانن لە ڕێگەی ئەو کەناڵانەوە بگەنە زانیاری دروست بۆ دەسکەوتنی زانیاری دروست.\n10/25/2017 8:26:21 PM


23/1/2021 - 18:36\nلیژنه‌ی دارایی له ئه‌نجومه‌نی نوێنه‌رانی عێراق رایگه‌یاند: له كۆتایی ئه‌م هه‌فته‌یه یاخود سه‌ره‌تای هه‌فته‌ی داهاتوو پڕۆژه یاسای بودجه‌ی 2021ی عێراق ده‌خرێته ده‌نگدانه‌وه.\nهه‌یسه‌م جبوری سه‌رۆكی لیژنه‌ی دارایی له ئه‌نجومه‌نی نوێنه‌رانی عێراق به رۆژنامه‌ی سه‌باحی نیمچه فه‌رمی راگه‌یاندووه لیژنه‌كه‌یان دیراسه‌ی زۆربه‌ی بڕگه و مادده‌كانی پڕۆژه یاسای بودجه‌ی گشتی عێراقی كردووه و پێشبینی ده‌كات له كۆتایی ئه‌م هه‌فته‌یه یاخود سه‌ره‌تای هه‌فته‌ی داهاتوو له په‌رله‌مان بخرێته ده‌نگدانه‌وه.\nگوتیشی سه‌رله‌نوێ داڕشتنه‌وه بۆ بڕگه و بابه‌ته‌كانی نێو پڕۆژه یاساكه كراوه داواشكراوه به‌شه بودجه‌ی ته‌رخانكراو بۆ بواری ئه‌منی زیاتر بكرێت به له‌به‌رچاوگرتنی ئه‌و دۆخه ئه‌منییه‌ی ئێستا كه عێراقی پێدا تێپه‌ڕده‌بێت.\nجبوری دووپاتیشی كرده‌وه گرفت بۆ به‌شه بودجه‌ی هه‌رێمی كوردستان له پڕۆژه یاساكه دروستبووه و چاوه‌ڕوان ده‌كرێت له‌گه‌ڵ هاتنی شاندی هه‌رێم بۆ به‌غدا و ده‌رئه‌نجامی گفتوگاكان ئه‌م كێشه‌یه‌ش چاره‌سه‌ربكرێت.\nسه‌رۆكی لیژنه‌ی دارایی ئه‌وه‌شی خسته‌ڕوو گۆڕانكاری گه‌وره‌یان له زۆرێك له بڕگه و مادده‌كانی یاساكه‌دا كردووه له‌وانه‌ش بڕی موازنه‌ی باری له‌ناكاو له پێنجسه‌د ملیار دیناره‌وه بۆ سه‌د و په‌نجا ملیار دینار كه‌مكراوه‌ته‌وه و رێكخستنه‌وه‌ی باج و گومركه‌كان كه له‌گه‌ڵ دۆخی ئێستای هاووڵاتییانی عێراق بگونجێت.\nهاوكات نرخی پێشبینیكراوی به‌رمیلێك نه‌وتیش له یاساكه، له چل و دوو دۆلاره‌وه بۆ چل و پێنج دۆلار به‌رزكراوه‌ته‌وه به‌مه‌ش عێراق بڕی پێنج تریلیۆن دیناری له پڕۆژه یاساكه بۆ زیاد ده‌بێت.


کوردیپێدیا - دیموکراسی و یەکسانی\n📊 بابەت 375,078 | وێنە 59,493 | پەڕتووک PDF 11,116 | فایلی پەیوەندیدار 44,072 | 📼 ڤیدیۆ 168 | 🗄 سەرچاوەکان 14,925\n- هاووڵاتییەکی کورد بە ناوی دیاکۆ تارا کوڕی رەسووڵ خەڵکی گوندی کێلەسیپانی بەخشی لاجانی پیرانشار، لەلایەن هێزە ئەمنییەتییەکانەوە دەسبەسەر کرا. هێزە ئەمنییەتییەکان پاش دەسبەسەرکردنی ئەو هاووڵاتییە کوردە، ناوبراویان بۆ شوێنێکی نادیار راگواستووە.\n- لە درێژەی دەسبەسەرکردنی هاووڵاتییانی کورد لە پیرانشار، لاوێکی کورد بە ناوی عادڵ شێخە کوڕی ڕەحیم، تەمەن 21 ساڵ و خەڵکی پەسوێ، لەلایەن هێزە ئەمنییەتییەکانەوە دەسبەسەر کرا. هێزە ئەمنییەتییەکان بەبێ بەڵگەی یاسایی ئەو لاوە کوردەیان دەسب\n📕 دیموکراسی و یەکسانی | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nدیموکراسی و یەکسانی\n#دەزگای چاپ و پەخشی سەردەم\nنوسینی: ئیریک کیسلاسی\nوەرگێڕانی: حەمە ڕەشید\nپێشەکیی وەرگێڕی عەرەبی\nئەم کتێبە باس لە مانای دیموکراسیی ڕاستەقینە و یەکسانیی کردەیی و پەیوەندیی نێوانیان دەکات. ئەوەش هەلومەرجێکە پێدەچێت لە کۆمەڵگەکانی ئێمەدا بە تەواوەتی بزر بێت. ئێمە لە عێراق، فەڵەستین و لوبنان سەرقاڵین یا سەرقاڵیان کردووین بە بارودۆخی بارگاویی پەیوەست بە سەروەری و داگیرکاری و کاروباری تاقەتپڕووکێنی دییەوە کە ڕووماڵی پانۆرامای فیکری و سیاسیمان دەکات.\nنووسەری کتێبەکە ئیریک کیسلاسی (Eric keslassy)، سۆسیولۆجیستێکی ناوداری فرەنسییە و خوێندکارێکی سەرکەوتووی بیریاری سەدەی نۆزدەهەم و تێوریسینی دیموکراسی، ئەلێکسی دو تۆکڤیڵ (Tocqueville)ە. کیسلاسی ئەکادیمیستێکە لە زانکۆی فرەنسا، هەوڵ دەدا بۆ فێرخواز و خوێندکار و تەنانەت مامۆستاکان و هەموو ئەوانەی گرنگی بە ڕووداوەکانی چواردەوری کۆمەڵگەکەیان دەدەن لە دیبەیت و گفتوگۆ و هەڤپەڤین و فاکتە کۆمەڵایەتییەکان، باسی ئەوە بکات کە ڕووداوەکانی کۆمەڵگەی دیموکراسی چۆن دەخوێنرێنەوە، ئەوەش بۆ ئەوەی لە کاریگەری و ئاسەوارەکانی تێبگەین. نووسەر شیکارییەکی سوسیۆلۆجیی ئەنجام داوە، بە لێهاتووییەکی پسپۆڕانەوە ئامادەی کردووە و پشتی بە فیکری تۆکڤیڵی مامۆستای بەستووە. ئەم فەیلەسوف و کۆمەڵناسە دیموکراسی نەک وەک سیستمێکی سیاسی، بەڵکو وەک واقعێکی کۆمەڵایەتیی پەیوەندییە کۆمەڵایەتییەکانی نێوان هاووڵاتیان دیاری دەکات بە مەبەستی گەیشتن بە جۆرێک لە یەکسانی کە یەکسانییە لە هەلومەرجدا. ئەمەش جیاوازە لە یەکسانی لە مافدا کە فەیلەسوفەکانی سەدەی ڕۆشنگەری هەڵوەستەیان لەسەر کردووە و یەکسانیی سیاسی بە یەکسانی لە بیرکردنەوە و یەکسانی لە دەرفەتدا دەبەستێتەوە. هەروەها ئەو پێودانگە کۆمەڵایەتییە کە هاووڵاتیی سەردەمی دیموکراسی یەکسان و چونیەک دەکات. وەک دەرئەنجامێکی لۆجیکیی ئەم دیدگایە، دواجار پێویستە یەکسانی لەو ڕاستییانەدا بەرجەستە ببێت کە هاووڵاتیان تووشی دەبن و ڕووبەڕووی دەبنەوە. بەپێی تۆکڤیڵ، گواستنەوەی کۆمەڵگەیەکی تەقلیدی بەرەو کۆمەڵگەیەکی تازە فۆرمی گواستنەوەی کۆمەڵگەیەکی ئۆرۆستوکراتی بۆ کۆمەڵگەیەکی دیموکراسی بە خۆیەوە دەگرێ؛ ئیدی دەبێتە هێزێک یەکسانی لە هەلومەرجدا پێشکەش دەکات، ئەوەش ڕێگە بە ڕوودانی ئەم تازەگەرییە دەدا. یەکسانی لە هەلومەرجدا کار لەسەر یەکسانیی سیاسی، یەکسانی لە دەرفەت و یەکسانی لە بیرکردنەوەدا دەکات، ئەوەش دەرکەوتنێکی بەرفرەی چینی ناوەڕاست و نائومێدی و تێکشکانی ڕێژەیی و گەشەسەندنی تاکگەرایی و گرژیی لە ئازادیدا لێدەکەوێتەوە.\nئیریک کیسلاسی لە ڕێگەی پشتبەستنی بە فیکری تۆکڤیڵ، هەوڵی داوە لێکۆڵینەوە لە یەکسانی بکات. ئایا ئەوە یەکسانییە لە مافدا یا یەکسانیی کردەییە؟ لە میتۆدە شیکارییەکەیدا پەنای بۆ ڕوونکردنەوەی چۆنێتیی کاری گواستنەوەی مۆبێلێتەی کۆمەڵایەتی بردووە کە لە کۆمەڵگە دیموکراسییەکاندا باڵادەستە: ئایا سەرکەوتنی کۆمەڵایەتی، واتە شێوازی هەڵکشان و سەرکەوتن و پێشکەوتنی کۆمەڵگە، هێشتا لە کۆمەڵگەی دیموکراسیدا کار دەکات، یا لە کار کەوتووە؟ لە حاڵەتی لەکارکەوتنیدا، ئایا مەبەست لێی دیموکراسییەتە؟ ئیدی لەو دەمەدا پێویستە چاو بە پیادەکردنیدا بخشێنرێتەوە یا هۆکارەکە لە شوێنێکی دییە؟ لەمڕۆدا چ ڕێگەیەک هەیە بۆ پتەوکردنی پەیوەندیی نێوان یەکسانی و ئازادی –ئەوەش بابەتی سەرەکیی کتێبەکەی تۆکڤیڵە دەربارەی دیموکراسی لە ئەمەریکا– و پەیوەندیی نێوان هاووڵاتیبوون و دەوڵەت و بەرپرسیارێتی و دەوڵەتی خۆشگوزەران؟\nکەواتە ئێمە لە ڕوونکردنەوەی هەموو ئەم گرفتانەی ئێستادا قەرزباری ئەم نووسەرەین، ئەوەش لە ڕێگەی پشتبەستنی بە فیکری سۆسیۆلۆجیستە گەورەکان، هەر لە تۆکڤیڵەوە بۆ ئامارتیا سین (Amartya Sen) تا دەگاتە ماکس ڤێبەر (Max Weber) و جۆن ڕاوڵز (John Rawls) و یۆرگن هابەرماس (Jürgen Habermas) و ئەوانی دی.\nکەچی هێشتا نایەکسانی لە هەلومەرجدا لە کۆمەڵگە دیموکراسییەکاندا هەر ماوە، بەوەش جۆرێک لە پەراوێزخستنی نائیرادیی چینە خاوەن جەماوەرە گەورەکان و جۆرێک لە دۆگمای کۆمەڵایەتیی لە دوورمەودادا هێناوەتە ئاراوە. بە پێچەوانەی بەرخوازیی تۆکڤیڵەوە، بەربەرستە کۆمەڵایەتییەکان هێشتا هەر بوونیان هەیە و مۆبێلیتەی نێوان توێژە کۆمەڵایەتییەکان هێشتا هەر زۆر سنووردارە. هەر لێرەوە، بەگوێرەی بۆچوونی نووسەر، گرنگیی بچووککردنەوەی نایەکسانی دەردەکەوێت، بەبێ ئەوەی لە ئازادییە سەرەکییەکان کەم بکاتەوە تا دیموکراسی لە کۆمەڵگە تازەکاندا لاواز نەکات.\nنووسەر پشتی بە میتۆدێکی ئەکادیمی و زانستی بەستووە کە تێیدا لە ڕوونکردنەوەی مەسەلە زۆر ئاڵۆزەکاندا سەرکەوتوو بووە. زۆر جار خۆی لە شوێنی خوێندکار داناوە، کاتێک مەسەلەکە تیۆرێکی پەتی بووە، هەمیشە هەوڵ دەدا بە نموونەیەک پەیامە جێمەبەستەکەی بگەیەنێت. لە هەر بەشێک لە پێنج بەشی کتێبەکەیدا، بە پرسیارێک دەست پێ دەکات کە لە تەواوی بەشەکەدا هەوڵ دەدا وەڵامی بداتەوە، هەروەها پێشەکیی هەر بەشێک بە ژمارەیەک پرسیار دەست پێ دەکات کە تێیدا نووسەر هەوڵ دەدا بە پشتبەستن بە بەرهەمی نووسەرە کلاسیکییەکانی لە بابەت تۆکڤیڵ یا ڤێبەر و لێکۆڵیارە تازەکانی وەک جۆن ڕاوڵز و ئەمارتیا سین وەڵامیان بداتەوە.\nنووسەر بەشێکی زۆر گرنگی بۆ مۆبێلیتەی کۆمەڵایەتی تەرخان کردووە و بە زنجیرەیەک پرسیار دەست پێ دەکات: ئایا دابەشکردنی کۆمەڵگە بۆ چینەکان، لە جۆرێک لە جۆرەکانی دیموکراسیدا هیچ مانایەکی هەیە؟ ئایا نەرمینواندنی کۆمەڵایەتیی ڕاستەقینە بوونی هەیە؟ ڕۆڵی خوێندنگە چییە؟ گشت ئەو پرسیارانە خوێنەر دەبەنەوە بەرەو تۆکڤیڵ، سیمیل (Simmel)، ڤێبەر، بۆدۆن (Boudon) و بۆردیۆ (Bourdieu) یا بەرەو لێکۆڵینەوەی ئاماری دەیانبەن. هێندێک لەم پرسیارانە دەبنە مایەی ناکۆکیی نێوان ئایدیالیزمی سیستمی شایستەیی لە کۆمەڵگە دیموکراسییەکان و پێواری مۆبێلیتەی کۆمەڵایەتی. لوی-ئەندرێ ڤالێ پێی وایە ئامارەکان لێکۆڵینەوەی ئاسایی دەیشێوێنن، دوای هەڵسەنگاندنی کەسێتییەکەی دەگاتە ئەو دەرئەنجامەی کە لە نێوان ساڵانی 1950–1990دا یەکسانی لە دەرفەتی کۆمەڵایەتیدا بە شێوەیەکی ناچیز و لەسەرخۆ، بەڵام جێگیر، پاشەکشێی کردووە.\nلە دوابەشدا کە تەرخان کراوە بۆ وەڵامدانەوەی ئەو پرسیارەی ئایا دیموکراسی دەبێتە مایەی دادپەروەریی کۆمەڵایەتی، نووسەر پەنا بۆ کارەکانی ڕاوڵز دەبات کە دەبێتە مایەی ورووژاندنی ئەو پرسیارانەی لەمڕۆدا لە مشتومڕە گشتییەکاندا هاتوونەتە ئاراوە: ئایا یەکسانی دادوەرییە؟ ئایا پێویست نییە ئینساف بەسەر یەکسانیدا پەسەند بکرێ؟ بەڵام هەڵبژاردنی یەکسانییش پەرچدانەوەی نێگەتیڤی هەیە، هەر وەکو دیبەیتەکان دەربارەی کاری پۆزەتیڤ لە ویلایەتە یەکگرتووەکان ڕوونی دەکەنەوە. لەم خاڵەدا، نووسەر پەنا بۆ کارەکانی میکایل واڵزەر دەبات دەربارەی یەکسانیی ئاڵۆز، هەروەها بۆ تیۆری دادپەروەریی کۆمەڵایەتی کە ئەمارتیا سین دای ڕشتووە.\nئەم کتێبە پەرەگرافی جیاجیای دەقەکانی تۆکڤیڵ، هابەرماس، ڤێبەر، بۆدۆن و بۆردیۆی تیایە و دەقی تەواوی جاڕنامەی مافەکانی مرۆڤ و هاووڵاتیی تێدایە کە لە 26ی ئابی 1789 لە فرەنسا دەرچووە، ئەمە جگە لە ئەزموونی پەیمانگەی زانستە سیاسییەکان لە پاریس لە وەرگرتنی خوێندکاران لە توێژە کۆمەڵایەتییە هەژارەکان، ئەوەش بە مەبەستی سنووردارکردنی نایەکسانی لە دەرفەتدا کە خەڵکانی دەرەوەی شارەکانی فرەنسا ڕووبەڕووی دەبنەوە.\nئامانجی ئەم لێکۆڵینەوەیە، هەر وەکو نووسەر ڕوونی کردووەتەوە، پێشکەشکردنێکی سادەی هەمەلایەنەیە سەبارەت بە گرنگترین چەمک و میکانیزمی تایبەت بە هەر بابەتێکی کۆمەڵایەتی لە ڕێگەی ئەو گفتوگۆیانەی لە دەوروبەریدا ڕوو دەدەن. بە ڕاستییش نووسەر گرەوەکەی بردووەتەوە. کتێبەکە ڕوون و ڕەوان و ئاسانە، تەنانەت لە ئاڵۆزترین تیۆریشدا، وەک ئەوەی ڕاوڵز باسی دەکات و نووسەر دەیخاتە ڕوو، هەروەها دەقەکە لە ڕێگەی شرۆڤەکردنی ئەو تیۆرانەی لە ئێستادا گفتوگۆیان لەسەر دەکرێ، سەرنجی خوێنەر ڕادەکێشێت. پێکەوەکۆکردنەوەی تیۆر و پراکتیک بەهایەکی زانستیی گەورەی بە کتێبەکە بەخشیوە، خشتەی ژمارەکانیش بۆ جەختکردنەوەیە لەسەر ئەو فیکرانەی پێشکەشی کردوون. بۆیە پێمان باشە بە قووڵی بخوێنرێتەوە، تەنانەت گەر هێندێک لە فیکرەکانیش دوور بن لە کۆمەڵگەی ئێمەوە، چونکە دوای بژارە و تاقیکردنەوە، وای دەبینین بە شێوەیەک لە شێوەکان بەسەر ئێمەشدا پیادە دەبن.\nد. جەهیدە لاوەند\nدیموکراسی بە تەنها یەکسانی نییە. یەکسانی هەمیشە دیموکراسی ناهێنێتە ئاراوە. سەرەتا وا دەردەکەوێت پەیوەندیی نێوان ئەم دوو چەمکە سەرەکییە کە شایانی شرۆڤەکردنن، سانا و کراوە بێت. ئەو پەیوەندییە چییە دیموکراسی بە یەکسانییەوە دەبەستێتەوە؟ بابەتی ئەم کتێبە کە بانگەشەی گشتگیری ناکات، خۆی لە دیاریکردنی ئەم مەسەلەیەدا دەبینێتەوە.\nیەکەمین گرفتێک کە دەشێت ڕووبەڕووی ببینەوە، بریتییە لە دیاریکردنی ئەم دوو چەمکە: دیموکراسی و یەکسانی. پاشان نابێت تەنها وەک سیستمێکی سیاسی تەماشای دیموکراسی بکرێت. دیموکراسی، بەپێی تۆکڤیڵ، زیاتر بۆ ئەوە دەڕوات کە ببێت بە واقعێکی کۆمەڵایەتی. بەو مانایەی سروشتی پەیوەندیی کۆمەڵایەتیی نێوان هاووڵاتیان دیاری دەکات. لەم ڕوانگەیەوە، پێویستە لەسەرمان وا لە یەکسانی تێبگەین کە یەکسانییە لە هەلومەرجدا، واتە وەک یەک یەکسانی لە سیاسەت، یەکسانی لە بیرکردنەوە و یەکسانی لە دەرفەتدا.\nبەڵام یەکسانی لە بیرکردنەوەدا خۆی لە خۆیدا مانای ئەوە دەگەیەنێت کە یەکسانی پێودانگی کۆمەڵگەیە: تاکەکانی سەردەمی دیموکراسی لەیەک دەچن. گەر یەکسانی ویستێکی فۆرمولەیی یا یاسایی بێت، ئەوا پێویستە لەسەری چی لە توانایدایە بیکات، بۆ ئەوەی تەرجەمە بکرێ بۆ ئەو واقیعەی کە هاووڵاتیان ڕووبەڕووی دەبنەوە. هەر کەلێنێک لە نێوان یەکسانییە جیاوازەکاندا، یەکسانی لە ماف و یەکسانیی کردەیی، چەمکی دیموکراسی دەشێوێنێت و لێڵی دەکات. لە پاڵ ئەوەشدا، پێناسەی دیموکراسیی کۆمەڵایەتی پرسیار دەربارەی ئارەزووی بەدیهێنانی یەکسانی لە دەرفەت (چونیەکیی دەرفەت) دەهێنێتە ئاراوە. کەواتە کارەکە پەیوەستە بە پرسیارکردن دەربارەی ئەوەی دیموکراسی ڕێگە بە جووڵەی کۆمەڵایەتی دەدات. ئایا کۆمەڵگە دیموکراسییەکەمان نەرمونیانە؟ ئایا هێشتا بەسەر چینەکاندا دابەش بووە؟ ئایا هێشتا بەرهەمهێنانەوەی کۆمەڵایەتی بەدی دەکەین، ئەمە لە کاتێکدا چینە کۆمەڵایەتییەکان هیچ دۆخێکی یاساییان نەماوە؟ لەم چوارچێوەیەدا، ئایا دیموکراتیزەکردنی خوێندنگە هەموو دەرئەنجامە چاوەڕوانکراوەکانی بەدی نەهێناوە؟ ئایا دیموکراسی هەمیشە سەرچاوەی یەکسانی نییە!\nکەواتە دیموکراسی داخوازی و پارادۆکسیشە. لە ڕاستیدا، ئایا زۆریی دیموکراسی ئامرازێکە بۆ ئەوەی کۆمەڵگە زیاتر بە دیموکراسی بکات؟ پەرۆشی و شەیدایی تاکەکان بۆ یەکسانی، ئەو نایەکسانییەی کە بەدیی دەکەین و لە پێویستییەکانی ژیانی کۆمەڵایەتییە، دەکاتە کارێک لە توانادا نەبێت. ئیرادە (9) بە پتەوکردن و سەقامگیرکردنی دیموکراسییەت و بە پەرەپێدانی دەوڵەتی–خۆشگوزەران تەرجەمە کرا کە دەستوەردانی زۆر بۆ بەردەستکردنی پێداویستییە ئابووری و کۆمەڵایەتییەکانی تاکەکان دەکات و هەوڵ بۆ کەمکردنەوەی کەلینە کۆمەڵایەتییەکان دەدا. ئەم هەنگاوە کە دەیەوێت ناوەڕۆکێکی تازە و ڕاستەقینە بە چەمکی یەکسانی ببەخشێت، لەمڕۆدا بووەتە جێگەی گومان، لەبەر ئەوەی پرەنسیپی یەکسانی دەتوانێت ئاسەوارێکی پێچەوانەیی، واتە بەهێزکردنی نایەکسانی، بەرهەم بهێنێت. بەدەر لە ڕەوایەتیی دەوڵەت و چالاکی و دەستێوەردانەکانی، ئینساف بە شێنەیی جێگەی یەکسانی دەگرێتەوە. لەگەڵ هێشتنەوەی زۆرێک لە جیاوازییە ئابووری و کۆمەڵایەتییەکان، پێویستە چاکە (خراپە)ی تاکەکان لەبەرچاو بگیرێت بۆ ئەوەی دابەشکردن ئینسافانەتر بێت. جۆن ڕاوڵز لە دیاریکردنی پرەنسیپەکانی ئەم کۆمەڵگە دیموکراسییە بەئینسافەدا سەرکەوتوو بووە، بە جەختکردنەوەی لەسەر ئیمکانییەتی بوونی نایەکسانیی پۆزەتیڤ: لە توانادا هەیە پاساو بۆ بوونی نایەکسانی بهێنرێتەوە ئەگەر چارەنووسی نەدارەکان باشتر بکات. سیاسەتی جیاوازیی پۆزەتیڤ ئەم ئاڕاستەیە دەگرێتە بەر: خوێندنگەی باڵاهاتن، لە ڕێگەی ناوچە لەپێشترەکانی فێرکردن، ناوچە ئازادەکان، باربۆ کۆمەڵایەتییەکانی پەیوەست بە داهاتەکان و وەکیەکی، نموونەگەلێکن ئاماژەن بۆ ئەوەی کە ئێمە لەسەرخۆ لە ئەفسانەی یەکسانیی 1789 دەردەچین کە ساڵی 1945 چەسپا. ئەگەر ڕێگەیەک بۆ گەیشتن بە یەکسانی نەبێت، کارێکی زۆر باشترە لێکۆڵینەوە لە نایەکسانییەک بکرێ کە قەرەبووی نایەکسانییەکی دی بکاتەوە.\nبەڵام دیموکراسییەت بە تەنها جەخت لەسەر یەکسانی ناکاتەوە. ئازادی بەهایەکی سەرەکییە لە کۆمەڵگە دیموکراسییەکاندا. ئایا گرژی و ناکۆکی لە نێوان ئەم دوو چەمکەدا هەیە؟ ئایا دیموکراسی بە دژایەتیی نێوان یەکسانی و ئازادی تەرجەمە ناکرێ؟ بە مەبەستی باشکردنی چارەنووسی زۆرێک لە خەڵکی، دیموکراسی دەبێتە سەرچاوەی دەرکەوتنی چینێکی مامناوەندی گەورە کە بە تاکایەتی و مادییەتەکەی دەناسرێتەوە. چێژی خۆشگوزەرانیی مادی و گۆشەگیری و دابڕان لە نێو بازنەیەکی تایبەتدا دەبنە مایەی گێلیی سیاسەت و کەمتەرخەمی لە کاروبارە گشتییەکاندا. ژمارەی دەنگنەدەران لە کاتی پێداچوونەوەی هەڵبژاردنەکاندا گەورەترین گەواهیدەرە لەسەر ئەوەی دەیڵێین. بەوەش، ئایا گریمانەی بینینی دەرکەوتنی فۆرمە تازەکانی ستەمگەری (10) ناکەین کە ڕەنگە هاتنیان هەڕەشە لە ئازادییەکان بکات؟ دیموکراسییەت لێوانلێوە لە ناکۆکی و مەترسییە گەورەکەش لەوێدایە کە ڕەنگە خۆی دژەکانی خۆی بەرهەم بهێنێت! بۆیە زۆر پێویستە شرۆڤەی پراکتیکە دیموکراسییەکان بکەینەوە بۆ ئەوەی ڕێگە نەدەین ئەم مەترسییە ڕوو بدات! لەم ناکۆیەشدا، پێویستە لەسەرمان هەڵوەستە لەسەر ئەو خاڵە بکەین کە لە دیموکراسیدا پرۆسە و بونیاتنان پێکەوە دەبینێت. پاڵپشت بە مێژوویەکی دوورودرێژ، دیموکراسییەت بە شێوەیەکی بەردەوام لە بونیاتناندایە.\nچەمکی یەکسانی زۆر بە توندی و بە ڕوونی بە دیموکراسییەتەوە دەبەسترێتەوە. بەڵام پێویستە چی لە چەمکی یەکسانی تێبگەین؟ ئایا مانای ئەوەیە هەموو تاکێک هەمان شت بە دەست بهێنێت؟ ئایا یەکسانی تەنها فۆرمێکی ڕووکەش نییە؟ وەهمێکە؟ لە ڕاستیدا، ئایا لەسەرمان پێویست نییە بڕیار لەسەر ئەو ئەنجامگیرییە ترسناکە بدەین کە ڕۆسۆ (Rousseau) پێی گەیشت، ئەویش: هەرگیز دیموکراسییەکی ڕاستەقینە بوونی نییە؟ کارێکی حەتمییە: یەکسانیی نوێ، تەنانەت ئەگەر هێشتا مەسەلەیەک بێت بە تەواوەتی لێی نەدرابێت و بەدی نەهاتبێت، بوارێکە بۆ لێکۆڵینەوە و تەنانەت مەیدانێکیشە پێویستە لەسەرمان دەستی بەسەردا بگرین!\nئەم کتێبە بە شێوەیەکی ڕاستەوخۆ بە لای چارەسەرکردنی کێشە هاوچەرخەکاندا ناچێت، بەڵکو ئامانجەکەی پێشنیازکردنی هێندێک ڕاڤەکاریی تیۆرییە بۆ ڕووداوگەلێک کە لە سەردەمە هاوچەرخەکەماندا بەدییان دەکەین؛ بۆ نموونە، دواهەڵبژاردنی سەرۆکایەتی تیشکی خستە سەر دوو دیاردە: بایکۆتکردنێکی گەورەی دەنگدان و هەڵکشانێکی بەهێزی بزووتنەوە ڕادیکاڵەکان. لێرەوە، پێویستە ئەم کارە بۆ تێگەیشتنی ئەم دەرئەنجامانە هەوڵ بدات هێندێک کلیلی کۆنسێپچوەڵ (مفهومیە) پێشکەش بە خوێنەر بکات. ئیدی کارەکە پەیوەستە بە ڕاڤەکردنی ئێستا و باشتێگەیشتن لە شیکارییەکانی ڕابوردوو: کتێبەکانی گەورە نووسەرەکان زۆر شتمان لەسەر سەردەمەکەمان فێر دەکەن! هەروەها بە پەنابردنەبەر مشتومڕ و دیبەیتە تازەکان، دەتوانین ڕێگاگەلێک بدۆزینەوە بۆ لێکدانەوەی هێماکانی هێندێک لەو گرەوە سیاسی و ئابووری و کۆمەڵایەتییانەی کە لە کۆمەڵگە دیموکراسییە خۆرئاواییەکاندا گەشە دەکەن.\nبۆیە ئەم کتێبە هەوڵ دەدات ئامرازی فیکری پێشکەش بکات، بە مەبەستی تێگەیشتن لەو دیبەتانەی دەربارەی ئەو پەیوەندییە سەرەکییە ئەنجام دەدرێن کە دیموکراسی و یەکسانی پێکەوە کۆ دەکەنەوە. بەوپەڕی خاکیبوونەوە، هەوڵ بۆ ڕوونکردنەوەی ئەو مەسەلانە دەدا کە وا دادەنرێت خاڵی بەیەکگەیشتنی پسپۆڕیگەلێک بن لە زانستە مرۆییەکاندا (11): سۆسیۆلۆجیا و سۆسیۆلۆجیای سیاسی، فەلسەفە و فەلسەفەی سیاسی و زانستە سیاسییەکان... پاڵپشت بە دەقە کلاسیکییەکان و کارە تازەکان، بەشدارییان لە دیبەیتە تازەکاندا کردووە، ئەم کتێبە هەوڵ بۆ توێکاریکردنی ئەو پەیوەندییە ئاڵۆزانە دەدا کە دیموکراسی و یەکسانی پێکەوە دەبەستنەوە.\nلە بڵاوکراوەکانی زنجیرەی کتێبی دەزگای چاپ و پەخشی سەردەمدەزگای چاپ و پەخشی سەردەم 2017\n➕ ئەم بابەتە لەلایەن: (مانو بەرزنجی)ەوە لە: Jun 13 2017 2:00AM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Jun 13 2017 2:01AM باشترکراوە\n👁 ئەم بابەتە 1,883 جار بینراوە\n📷 فایلی وێنە 1.0.1 28 KB Jun 13 2017 2:02AM مانو بەرزنجی


مافی مرۆڤ له شاردنه‌وه‌ی فایلی پێشێلكاریی ناوزیندانه‌كان وه‌زاره‌تی داد تۆمه‌تبارده‌كات\nكۆمسیۆنی مافی مرۆڤی عیرَاق سه‌باره‌ت به شاردنه‌وه‌ی كه‌یسه‌كانی پێشێلكارییه‌كانی ناو زیندانه‌كان وه‌زاره‌تی داد تاوانبارده‌كات و فازل عه‌زاوی ئه‌ندامی كۆمسیۆنی مافی مرۆڤ له به‌یاننامه‌یه‌كدا ده‌ڵێت: وه‌زاره‌ته داد رێگه‌ی نه‌داوه كۆمسیۆنه‌كه‌مان سه‌ردانی زیندنه‌كان و بنكه‌كانی ده‌ستبه‌سه‌راگرتن بكات، بۆ ئه‌وه‌ی پێشێلكاریه‌كانیان ئاشكرا نه‌كرێت.\nهێمن باجه‌لان ئه‌ندامی كۆمسیۆنه‌كه رایگه‌یاند: وه‌زاره‌تی داد به‌بێ بوونی هیچ پاساوێكی یاسایی هه‌میشه رێگربووه له سه‌ردانیكردنی تیمه‌كانمان بۆ چوونه ناو به‌ندیخانه‌ی تاجی و به‌سه‌ركردنه‌وه‌ی به‌ندكراوه‌كان.\nناوبراو وتیشی: به‌رپرسانی "به‌ندیخانه‌ی چاكسازی تاجی" سه‌ر به وه‌زاره‌تی داد رێگه‌یاننه‌دا تیمه‌كانمان به‌بێ ئاگاداركردنه‌وه‌ی پێشوه‌خته سه‌ردانی شوێنه‌كه بكه‌ن و ئه‌مه‌ش له‌گه‌ڵ پێوه‌ره‌كانی مافی مرۆڤ و یاسای ژماره 53 ـی ساڵی 2008 یه‌كناگرێته‌وه كه رێگه‌ی داوه تیمه‌كانمان هه‌رچ كاتێك بیانه‌وێت به كتوپڕ سه‌ردانی شوێنه‌كه بكات.\nباجه‌ڵان روونیشیكرده‌وه: كۆمسۆنه‌كه چه‌ندین سكاڵای له‌لایه‌ن خاوه‌نی زیندانیه‌كانه‌وه پێگه‌یشتووه به‌وه‌ی مافه‌كانیان پێشێلده‌كرێت، ئه‌مه‌ش بووه هۆكارێك بۆ ئه‌وه‌ی كۆمسیۆنه‌كه سه‌ردانی شوێنه‌كه بكات و له نزیكه‌وه له راستییه‌كان بكۆڵێته‌وه، هه‌ر ئه‌و ئه‌ندامه‌ش داوای له ئه‌نجومه‌نی وه‌زیران كرد ده‌سبه‌جێ كار بۆ چاره‌سه‌رییه‌كانی ئه‌و كێشانه بكات كه له زیندانه‌كاندا رووده‌ده‌ن.\n 587 جار بینراوه\n3/30/2019 1:21:58 PM\n(45) هه‌زار منداڵ له‌ژێر ركێفی داعش له‌دایكبوونه...\nلیژنه‌ی كشتوكاڵ: رێگری له هاورده‌كردنی ئه‌و به‌رهه‌مانه ناكه‌ین كه له‌ناوخۆ به‌رهه‌مناهێنرێن...\nپه‌رله‌مان كار بۆ به‌رزكردنه‌وه‌ی مووچه‌ی كرێكاران ده‌كات...\nلیژنه‌ی خزمه‌تگوزاری داواده‌كات فۆرمی خۆراك نه‌مێنێت و هاوڵاتیان له‌جێی قه‌ره‌بوو بكرێنه‌وه...\nهەر هاوڵاتییەك مانگانە (107) دۆلار بۆ خزمەتگوزاری گشتی خەرجدەكات...\nكۆچی پێچەوانە لە نەینەواوە بەرەو هەرێمی كوردستان دەستپێدەكاتەوە...\nهوتافلێدان بۆ بەعسی لەناوچوو وەزارەتی خوێندنی باڵا نیگەران دەكات...\nكار بۆ گەڕاندنەوەی شكۆی پاسپۆرتی عێراقی دەكرێت...\n ئەمریكا دەچێتە لیستی وڵاتە ترسناكەكان بۆ رۆژنامەنووسان و عێراق دەردەچێت...\nهاوپەیمانی عەبادی: ناكرێت لەگەڵ هاوپەیمانی مالكی یەكبگرینەوە...\nكۆمپانیای گشتی پۆستە هێڵی نوێ بۆ گواستنەوە دەكاتەوە...\nكار بۆ چاندنی ملیۆنێك دارخورما دەكرێت...\nلەسەر مادە هۆشبەرەكان (2334) كەس دەستگیردەكرێن...\n سەرچاوە ئاوییەكان: عێراق پێویستی بە دروستكردنی بەنداوی زۆر دەبێت...\nجوتیارانی زیانلێكەوتووی لافاو قەرەبوو دەكرێنەوە...\nلە وەرزی هاویندا زۆرترین وزەی كارەبا دەدرێتە ماڵان...\nوەزارەتی راگەیاندن: ئەنتەرنێت لە عێراق زۆر پێشدەكەوێت...\nئەنجومەنی پاریزگاكەیان بە زۆرینە دەنگ بە هەرێمی بەسرا دەدەن...\nبەغدادی جێ هەنگاوی بن لادنی گرتووەو بەماڵە ئارامەكانی ئەنباردا گوزەر دەكات...\nپێشنیارده‌كرێت (10%)ـی داهاتی نه‌وت به هاوڵاتیان بدرێت...\nفراكسیۆنێك هه‌ڵدانه‌وه‌ی 1000 كه‌یسی گه‌نده‌ڵی ئاشكراده‌كات...\n واشنتۆن: ئێران دەیەوێت وەك پارێزگایەك بڕوانێتە عێراق...\nبەشی دوو فیرقەی سەربازی چەك لە بەسرادا هەیە...\nفەتح و سائروون لەسەر وەدەرنانی هێزەكانی ئەمریكا رێككەوتوون...\nبیست هەزار عێراقی هەڵاتووی داعش لە سوریاوە دەگەرێنەوە...\n زیاتر لە (700) داعشی بیانی لە زیندانەكانی عێراقدان...\nئەمریكا كار بۆ مانەوەی درێژخایەن لە عێراق دەكات...\nعێراق لە ریزبەندی (19)مینی بەهێزترین وڵاتانی جیهاندایە...\nبەغدا: دیلی داعشی غەیرە عێراقی لە سوریاوە رادەستدەكرێت...


سه‌رۆكی په‌رله‌مانى كوردستان له‌گه‌ڵ كونسوڵی نوێی فه‌ره‌نسا له هه‌رێمی كوردستان كۆبووه‌وه | پەرلەمانی کوردستان\nپێشنیوه‌ڕۆی ئه‌مڕۆ سێشه‌مه 10/9/2019، د.رێواز فایه‌ق سه‌رۆكی په‌رله‌مانى كوردستان له نوسینگه‌ی تایبه‌تیی خۆى له ته‌لارى په‌رله‌مان پێشوازیى كرد له ئۆلیڤێ دیكۆتێنێز كونسوڵی گشتیی فه‌ره‌نسا له هه‌رێمی كوردستان.\nله دیدارێكدا د.رێواز فایه‌ق سه‌رۆكی په‌رله‌مانى كوردستان وێڕای پیرۆزبایی له به‌ڕێزیان به‌بۆنه‌ی ده‌ستبه‌كاربوونى وه‌ك كونسوڵی نوێى فه‌ره‌نسا له هه‌رێمی كوردستان، باسی له دواین پێشهات و ره‌وشی سیاسیى ئه‌مڕۆی هه‌رێمی كوردستان و عێراق كردو ئاماژه‌ی به‌هه‌وڵه‌كانی ده‌سته‌ی سه‌رۆكایه‌تیی په‌رله‌مان كرد بۆ دروستكردنی كۆده‌نگی له‌سه‌ر كۆمه‌ڵێك بابه‌تی چاره‌نووسساز له‌گه‌ڵ هێز و لایه‌نه سیاسییه‌كانی هه‌رێمی كوردستان سه‌باره‌ت به‌نوسینه‌وه‌ى ده‌ستوورى هه‌رێم و پرۆسه‌ی چاكسازی و چه‌سپاندنی ئارامی و پێشكه‌شكردنی خزمه‌تگوزاری به هاووڵاتییان و هه‌ماهه‌نگیی زیاتر و بره‌ودان به په‌یوه‌ندییه‌كانی نێوان هه‌رێم و به‌غداو چاره‌سه‌ركردنی بنه‌ڕه‌تیی كێشه هه‌ڵپه‌سێردراوه‌كان له‌گه‌ڵ حكومه‌تی فیدڕالیی عێراق له چوارچێوه‌ی ده‌ستووردا.\nپه‌یوه‌ندیی مێژوویی نێوان گه‌لى كورد و گه‌ل و حكومه‌تی فه‌ڕه‌نسا ته‌وه‌رێكی دیكه‌ی دیدارى نێوان سه‌رۆكی په‌رله‌مان و كونسوڵی گشتیی فه‌ره‌نسا بوو، له‌وباره‌یه‌وه سه‌رۆكی په‌رله‌مانی كوردستان سوپاسی حكومه‌ت و گه‌لى فه‌ره‌نساو هاوپه‌یمانانی كرد كه له شه‌ڕی دژ به‌داعش هاوكارو پشتیوانی كورد و هێزی پێشمه‌رگه‌ی كوردستان بوون و هیوای خواست كه په‌رله‌مان و حكومه‌تی فه‌ره‌نسا ده‌رفه‌تی زیاتر بڕه‌خسێنن بۆ هه‌ماهه‌نگیی نێوان هه‌رێمی كوردستان و فه‌ره‌نسا له سێكته‌ره جیاوازه‌كاندا و كونسوڵی فه‌ره‌نساش رۆلی كاریگه‌رى خۆی له‌و چوارچێوه‌یه‌دا ببینێ.\nله به‌رامبه‌ردا كونسوڵی گشتیی فه‌ره‌نسا له هه‌رێمی كوردستان ئاماده‌یى خۆی و وڵاته‌كه‌ی ده‌ربڕی بۆ هه‌ماهه‌نگی و هاوكاریكردنی هه‌رێمی كوردستان له‌پێناو چه‌سپاندنی سه‌قامگیریی سیاسی و ئابوورى و چاره‌سه‌ركردنی كێشه‌كانی نێوان هه‌رێم و به‌غدا له چوارچێوه‌ی ده‌ستووردا.


چیچەکلی باشقەڵا - ویکیپیدیا، ئینسایکڵۆپیدیای ئازاد\nChichakluy-e Bash Qaleh - چیچکلوی باش‌قلعە - Çîçeklûya Başqele\nپۆتانەکان: 37°38′11.5″N 45°07′44.5″E / 37.636528°N 45.129028°E / 37.636528; 45.129028پۆتانەکان: 37°38′11.5″N 45°07′44.5″E / 37.636528°N 45.129028°E / 37.636528; 45.129028\nچیچەکلی باشقەڵا گوندێکە، کەوتووەتە گوندەواری باشقەڵا، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nچیچەکلی باشقەڵا ھاوسنوورە لەگەڵ ئەم گوندانە:\nلە باکوورەوە لەگەڵ گوندی سەفەربەھی.\nلە باشوورەوە لەگەڵ گوندی چیچەکلی مەنسور.\nلە ڕۆژھەڵاتەوە لەگەڵ گوندی قەھرەمانلی ئەڤراز.\nلە ڕۆژاواوە لەگەڵ گوندی سامسالی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٤٣٨) کەس و (١١٨) خێزان بووە.\nوەرگیراو لە «https://ckb.wikipedia.org/w/index.php?title=چیچەکلی_باشقەڵا&oldid=904334»\nئەم پەڕەیە دواجار لە ١٥:٤٣ی ٦ی شوباتی ٢٠٢٢ نوێ کراوەتەوە.


سبەی دیاردەیەکی فەلەکی لە کوردستان روودەدات\nهەواڵ / کوردستان :: 20/06/2018 :: 75424 جار بینراوە\nئەمڕۆ 20ی حوزەیرانی 2018 بەڕێوەبەرایەتی گشتی کەشناسی و بومەلەرزەزانی هەرێم رایگەیاند کە سبه‌ى پێنجشه‌ممه دیاردەیەكی فەلەكی روودەدات.\nکەشناسی ئاماژەی بەوەشداوە، هەموو ساڵێك و لە 20 یان لە 21 ی حوزەیراندا، دیاردەیەكی فەلەكی روودەدات و ناسراوە بە (وەرگەڕانی هاوینە – Summer Solstice) و ئەمساڵیش لە 2018.6.21 كاتژمێر 11.07 بەكاتی جیهانی و 01:07 ی پاشنيوه‌ڕۆى پێنجشه‌ممه 2018.6.21 بەكاتی كوردستان یه‌كه‌م رۆژی هاوینه.\nباس لەوەشکراوە کە ئه‌مڕۆ زەوی دەگاتە دوورترین خاڵ لەخۆر كە دەگاتە 152 ملیۆن و 97 هەزار و 701 كیلۆمەتر، بەڵام لەگەڵ ئەوەش لە نیوەگۆی باكووردا وەرزی هاوین دەستپێدەكات، چونكە لاریی تەوەرەیی خولانەوەی زەوی بە 23 بۆ 26 پلە لەسەر خولگەكەی و هەڵبەز و دابەزینی ئاستی زەوی لەكاتی خولانەوەی بەدەوری خۆردا وادەكات لە 20 یان 21 ی حوزەیرانی هەموو ساڵێك، تیشكی خۆر بە شێوەیەكی نیمچە ستوونی بێت لەسەر (خولگەی قڕژاڵ)ی لە نیوەگۆی باكووری زەوی و كە دەبێتە هۆی بەرزبوونەوەی پلەی گەرمیی لەبەر مانەوەی زیاتری خۆر لە ئاسمان و درێژبوونەوەی كاتی رۆژ بۆدواین ئاست.\nئەوەشخراوەتەڕوو، بە پێچەوانە لە باشووری زەویدا، تیشكی خۆر لار دەبێت لەسەر (خولگەی گیسك)، بۆیە لە دەرەنجامی كەمیی مانەوەی خۆر لە ئاسمان و كورتبوونەوەی ماوەی رۆژ و درێژبوونەوەی ماوەی شەو، لە نیوەگۆی باكووردا دیاردەی (وەرگەڕانی زستان)ەیە، واتە دابەزینی زۆری پلەی گەرمیی دەستپێكردنی وەرزی زستان لە 20 یان 21 ی حوزەیرانی هەموو ساڵێك.\nهێما بۆ ئەوەشکراوە "لەهەمان كاتدا و لە جەمسەری بەستووی باكور و لەوکاتە بەدواوە تا ماوەیەكی دیكە خۆر لە ئاسمانیدا ئاوانابێت و بە پێچەوانە بۆ كیشوەری بەستووی باشوور (ئەنتاركتیكا) شەوداهاتنێكی بێ هەڵاتنی خۆر تاماوەیەك دەست بەسەر ئەو ناوچەیەدا دەگرێت".


ئومێد خۆشناو: قەیرانەکان بە ئێمە چارەسەر ناکرێن\nپێش 2 هەفتە ژمارەی بینراو 342\nسەرۆکی فراکسیۆنی پارتی لە پەرلەمانی کوردستان رایدەگەیەنێت، کوردستان بەدەست چەند قەیرانێکەوە دەناڵێنێت. دەشڵێت:" هیچ یه‌کێک له‌و قه‌یرانانه، نه‌خوڵقانی و نه‌چاره‌سه‌ریشی به‌ده‌ست ئێمه نییه و هه‌موو له‌سه‌رووی ئیراده‌ی ئێمەیه."\nئومێد خۆشناو، لە نووسێنێکدا لە هەژماری تایبەتی خۆی لە تۆڕی کۆمەڵایەتی فەیسبووک بە ناونیشیانی (تکایه به‌سه ڕایگرن) بڵاوکردووەتەوە و دەڵێت: " ئێمه یه‌ک قه‌یرانمان نیه، به‌ڵکو له‌نێو چه‌ند قه‌یرانێکین، هیچ یه‌کێک له‌و قه‌یرانانه، نه‌خوڵقانی و نه‌چاره‌سه‌ریشی به‌ده‌ست ئێمه نییه و هه‌موو له‌سه‌رووی ئیراده‌ی ئێمەیه."\nخۆشناو ئاماژەی بەوەشکردووە:"سه‌رباری هه‌موو ئه‌و گرفتانه، خۆمان هاتووین گرفتێکی تریشمان سه‌ربارکردووه، ئه‌ویش هه‌ڵمه‌تێکی ڕاگه‌یاندنی یه‌کتر شکاندن و ناشرینکردنی یه‌کتره، ئه‌وه‌ش له‌هه‌موو ئه‌و گرفتانه‌ی هه‌نه کاریگه‌ری زیاتری کردووەتە سه‌ر باری ده‌روونی خه‌ڵک."\nسەرۆکی فراکسیۆنی پارتی لە پەرلەمانی کوردستان دەشڵێت:" خه‌ڵکی کوردستان سه‌لماندی به‌رگه‌ی هه‌موو ناخۆشیه‌ک ده‌گرێ و خۆڕاگره، به‌ڵام پێناچێ چیتر به‌رگه‌ی کێشه‌ی ناوخۆیی بگرێ و قبوڵی بکات، هه‌ڵبه‌ت باشترین کار له‌و جه‌ژنه ساردو سڕه‌ی خۆپارێزییه، به‌ڕچاوکردنی ئارامی ده‌روونی هاووڵاتییان و ڕێزگرتن له خواستی جه‌ماوه‌ر و په‌ند وه‌رگرتن له ڕابردوو، ڕاگرتنی ئه‌و هه‌ڵمه‌ته میدیایه خراپه‌یه له‌دژی یه‌کتر."\n"یه‌کگرتووی و یه‌کڕیزی و ته‌بایی و برایه‌تی، ئاینده‌ی دیاره و ناته‌بایی و کێشه دروستکردن و په‌لاماری یه‌کتر ئاینده‌ی نادیاره و چوونه نێو تونلڵێکی تاریکه‌و ئه‌وسه‌رت لێدیارنییه چ ده‌گوزه‌رێ." ئومێد خۆشناو وادەڵێت.


حزبی سۆسیالیست بەم بۆنەیەوە ڕاگەیەندراوێک بڵاودەکاتەوە\nمه‌كته‌بی سیاسی حزبی سۆسیالیست دیموكراتی كورستان،به‌بۆنه‌ی 43 هه‌مین ساڵڕۆژی دامه‌زراندنی حزبەکەوە راگه‌یه‌نراوێك بڵاودەکاتەوە.\nده‌قی راگەیەنراوی مەکتەبی سیاسی حزبی سۆسیالیست دیموكراتی كوردستان:\nحزبی سۆسیالیست دیموکراتی کوردستان لە یادی 43 ساڵەی دامەزراندنیدا\nجــــەمـــاوەری تـێـکــۆشــەری کوردســـتان\nکــەسـوکـاری ســـەربـــەرزی شـــەهــیــدان\nهەڤاڵانی حزبی سۆسیالیست دیموکراتی کوردستان\nئەمڕۆ 43 ساڵ تێدەپەڕێت بەسەر دامەزراندنی حزبی سۆسیالیست دیموکراتی کوردستان. ئەو حزبەی لە رۆژانی دژوار و قۆناغی سەختی بەرگری بەرامبەر هەڵمەتی لەناوبردنی خەڵک و وێرانکردنی خاک و سڕینەوەی ناوو ناسنامەی گەلەکەمان، وەک وەرچەرخانێکی گەورە لە مێژووی بزاڤی رزگاریخوازی کوردستان لە ڕۆژی 8/8/1976 دامەزرا.\nئەو حزبەی مەحاڵی گۆڕی و لە سەنگەرە خامۆشەکانی بەرگری و کونجی زیندانە تاریکەکانی دوژمن و باخ و مەزرا سووتاوەکانی گوندەکان و کۆڵانە بە سوپا و زرێپۆش تەنراوەکانی حزبی بەعس لە ناو شارەکاندا، جارێکی تر بانگی نەبەزین و دروشمی مانەوە و بەرخودانی بەگوێی دۆست و دوژمنی گەلەکەمان گەیاند، سەرکردەو پێشمەرگەو هەڤاڵەکانی ئێوە، بێ گوێدانە ژیان و مەرگی خۆیان بەگژ دڕندەترین رژێمدا چوونەوە ،بۆیە ئێوە سەر بەرزن کە خاوەنی ئەو مێژووە پرشنگدارەن.\nکە حزبەکەتان 43 ساڵە بێوچان، بێلادان، بێترس و بێباک لە مردن، بەو رێ و رێبازی گیانبازییەدا کاروان لەدوای کاروان بەڕێدەکات.\nشانازی بکەن کە لە سەرەتاوە تا ئەمڕۆش تێکۆشەرانی ئێوە بە گیانی خۆیان پشکۆی کوانوی خەباتیان جۆشدایەوە و نائومێدیی جەستەی خاک و خەڵکی برینداری ئەم گەلە تیمار دەکەن و ئاسۆی ئایندەی رووناک دەکەنەوە\nحزبی سۆسیالیست دیموکراتی کوردستان وەک پێویستییەکی مێژوویی لەدوای پەیماننامەی شومی جەزائیر و پیلانی نێودەوڵەتی ساڵی 1976 هاتە مەیدانی خەبات و ئەمڕۆ لەدوای 43 ساڵ وا بە سەر بەرزییەوە لاپەڕەکانی مێژووی هەڵدەداتەوەو لە هەر وێستگەیەکیدا هەزاران شەهید و نەبەردی و داستانی مقاوەمەی جەسوورانە یاد دەکاتەوە.\nئەم ساڵیش بە هەمان گوڕو تین، بە هەمان گیان و گەرمیی جاران، بەڵێنی نەسرەوتن تا بەدیهێنانی ئامانجی سەدان ساڵەمان دووپات دەکەینەوەو بەڵێن بە جەماوەری کوردستان دەدەین وەک هەمیشە خەباتکاری سەرسەختی بەدیهێنانی سەروەری و ئارامی و خۆشگوزەرانی بین تا ئەم گەلە مەینەت چەشتووە بە ژیانێکی شایستە دەگات.\nئێستاش پەیمان بێ بە کوردستان ، بە دایکانی مەینەت چەشتوو و جگەر سووتاو ، بە روفاتی بێ نزرگەو دوورمەنزڵی نێو سەحراکانی سەماوەو نوگرە سەلمان، بە که‌رکوک و گەرمەسێر، بۆ جارێکی تر لەپێناو گەیاندنەوەی ئاڵای شەکاوەی کوردستان بۆ حەمرین و دوایین سنووری کوردستان هەمیشە لەڕیزی پێشەوەی تێکۆشاندا بین بۆ پاراستنی خاک و ناسنامەیان.\nئەم ساڵ لەکاتێکدا یادی دامەزراندنی حزبی سۆسیالیست دیموکراتی کوردستان دەکەینەوە، پێنج ساڵ تێپەڕدەبێت بەسەر هێرش و پەلاماری تیرۆریستانی داعش بۆ سەر کوردستان و قەتڵ و عام و تاوانە دڕندانەکانیان و لەبەرامبەریشدا بەرگری قارەمانانەی گەلەکەمان و هێزی پێشمەرگە کە بە گیانبازییەکی بێ وێنە رووبەڕووی تیرۆریستان بوونەوەو توانییان لەبری جیهان شەڕی تیرۆر و بەرگری لەبوون و کەرامەت و بەهاکانی مرۆڤایەتی بکەن ، لەوەشدا پێشمەرگەو تێکۆشەرانی حزبی سۆسیالیست دیموکراتی کوردستان لەریزی پێشەوەی بەخشش و بەرگری بوون.\nئێستا کە هەرێمی کوردستان پێیناوەتە قۆناغێکی سیاسی نوێوە بەرەو ئایندەیەکی گەش هەنگاو دەنێت بە تایبەتی دوای هەڵبژاردنەکانی سەرۆکایەتی هەرێمی کوردستان و پەرلەمان و پێکهێنانی کابینەی نۆیەمی حکومەتی هەرێمی کوردستان و تێپەڕاندنی رۆژانی سەختی گەمارۆ و قەیرانە قورسەکان، کوردستان و عێراق و ناوچەکە بە رەو گۆڕانکاری گەورە و پێشهاتی گرنگ هەنگاو دەنێت، ئەمەش پێویستی بە بەیەکگوتاری نیشتمانی هەیە و بۆ ئەو مەبەستەش ئێمە تێکۆشەری ئەو رێیەین و دۆست و هاوسەنگەری هەر کەس و لایەنێکین کە بەو گیان و ئامانجە خەبات بکات لەپێناو یەکڕیزی و رێکخستنی نێوماڵی کوردی و بانگی هەموو دڵسۆزانی بزووتنەوەی کوردایەتی دەکەین کە کاتی ئەوەیە دەست لەناو دەست تێبکۆشین لە پێناو ئامانجە باڵاکانی گەلەکەمان و پێکهێنانی ئەنجوومەنێکی سیاسی بە گرنگ دەزانین\nپیرۆزبێت 8ی ئاب ساڵڕۆژی دامەزراندنی حزبی سۆسیالیست دیموکراتی کوردستان\nحزبی سۆسیالیست دیموکراتی کوردستان\n685 جار خوێندراوه‌ته‌وه\n8/8/2019 3:28:18 PM


كۆمپانیای كریسله‌ری ئه‌مه‌ریكی بۆ ساڵی 2018 نوێترین مۆدێل له ئۆتۆمبێله‌كه‌ی ده‌خاته بازاڕه‌كانی دنیاوه كه زۆر به‌شێوازێكی ناوازه دیزاینی كردووه.\nبه‌پێی هه‌واڵیك كه له ماڵپه‌ڕی "thecarconnection" دا بڵاو كراوه‌ته‌وه و باس له نوێترین به‌رهه‌می كۆمپانیای كریزله‌ر ده‌كات و ده‌ڵێت، كۆمپانیای كریزله‌ری ئه‌مه‌ریكی له ساڵی 2018 دا ئۆتۆمبێلێكی نوێی جۆری"Chrysler 300" ی به‌شێوازێكی نوێ دیزاین كرد و خستیه بازاڕه‌كانی دنیاوه، ئه‌م كۆمپانیایه ئۆتۆمبێله‌كه‌ی به شێوازێكی زۆر سه‌رنجڕاكێشانه دیزاین كردووه كه بووه‌ته جێی سه‌رنجی كڕیاران.\nله‌باره‌ی تایبه‌تمه‌ندییه‌كانی ئه‌م ئۆتۆمبێله كۆمپانیاكه ده‌ڵێت، ئه‌م ئۆتۆمبێله خاوه‌ن تایبه‌تمه‌ندیی ناوازه‌یه و به شێوه‌یه‌كی زۆر ناوازه دروست كراوه و دیزاینێكی جوانیان بۆ داناوه، جگه له‌وه‌یش ئه‌م ئۆتۆمبێله هێزێكی زۆری هه‌یه و بزوێنه‌رێكی به‌هێزی له‌سه‌ره كه هێزه‌كانی ده‌گاته هێزی 306 ئه‌سپ و بزوێنه‌ره‌كه‌ی 3.0 لیترییه و هه‌شت پستۆنه.\nكۆمپانیاكه ئه‌وه‌شی روون كردووه‌ته‌وه كه ئه‌م ئۆتۆمبێله خاوه‌ن حه‌وت گێڕه و بزوێنه‌رێكی به‌هێزی هه‌یه و به شێوازێكی به‌هێز دروست كراوه به دیزاینێكی جیاوازه‌وه. هه‌روه‌ها له‌باره‌ی نرخه‌كه‌شی كۆمپانیاكه ده‌ڵێت، نرخی ئه‌م ئۆتۆمبێله ده‌گاته 28 هه‌زار و 995 دۆلاری ئه‌مه‌ریكی.


وەزارەتی بەرەڤانیی ئەمریکا دانی نا بە بوونی بۆشایی ئەمنی لە سیستێمەکەی دا - SAHAR KURDISH (Sorani)\nئه‌یلوول 25, 2020 01:04 Asia/Tehran\nگەنجێکی عێراقی توانیی بۆشاییەکی ئەمنی لە ماڵپەڕی وەزارەتی بەرەڤانیی ویلایەتە یەکگرتوەکانی ئەمریکادا بدۆزێتەوە.\nبە پێی ڕاپۆرتی ماڵپەڕی خەندان، ناوەندی راگەیاندنی دیجیتاڵی عێراقی لە هەژماری تایبەتی خۆی لە تۆڕی کۆمەڵایەتی تویتەردا رایگەیاند،گەنجێکی عێراقی لە ماڵپەڕی وەزارەتی بەرەڤانیی ویلایەتە یەکگرتوەکانی ئەمریکا «پێنتاگۆن» توانیویەتی کەلێنێکی ئەمنی بدۆزێتەوەو بەفەرمی دان بەوەدا نراوە کە ئەو کەلێنە لە ماڵپەڕەکەدا بوونی هەیە.\nئەو ناوەندە فەرمییەی ئەمریکا لە لە تویتەردا ئاماژەی بەوە کردووە کە، لەرێگەی ئەو کەلێنەوە هاککەران و هێرشبەرانی ئەلیکترۆنی دەیانتوانی کۆنترۆڵی سێرڤەری تایبەت بە ماڵپەڕەکە بکەن،ئەمە جیالەوەی کە دەشیانتوانی دەست بەسەر دۆمەینی ناسەرەکیی (subdomain)ی ماڵپەڕەکەش دا بگرن.\nبەگوێرەی ئەو زانیارییانەی لە راگەیەندراوەکەی ناوەندی راگەیاندنی دیجیتاڵی عێراقیدا هاتووە، زانیارییەکانی تایبەت بەو کەلێنە ئەمنییە، بۆ وەزارەتی بەرەڤانیی ئەمریکا نێردراوەو لە بەرامبەردا سوپاس و پێزانین ئاراستەی ئەو گەنجە کراوە و بە فەرمیش دانیان ناوە بە بوونی ئەو بۆشاییە ئەمنییەدا.


کوردیپێدیا - عەبدولباری زێباری\n👫 عەبدولباری زێباری | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nلە 01-07-1963 لەدایکبووە لە قەزای ئاکرێئاکرێ.\nخوێندنی ئامادەیی تەواوکردووە لە ئامادەیی (شەرقییە) لەشاری موسڵ لەساڵی 1980.\nپاش درێژەدان بەپرۆسەی خوێندن، بڕوانامەی دبلۆمی نیشتمانی بەدەستهێناوە لە ئەندازەی میکانیکی لەکۆلێژی (سەرۆک میکانیکاڵ کۆلێژ) لە وڵاتی بەریتانیا ساڵی 1983.\nپاش نسکۆی شۆڕش 1974 بەپێی بڕیاری رژێمی بەعس گواستراوەتەوە بە زۆرەملێ لەگەڵ ماڵی باوکی بۆ بەغدا، بەبیانووی ئەوەی پەیوەندی هەبووە لەگەڵ بزووتنەوەی رزگاریخوازی نەتەوەی کورد.\nناوبراو بەشداریکردووە لە زۆر چالاکی قوتابی و خوێندکاران لە وڵاتی بەریتانیا دژی رژێمی بەعس، هەروەها رۆڵێکی ئەکتیڤی هەبووە لە سەرهەڵدانی ئاداری (1991) دا.\nپاش رووخانی رژێم بووە بەجێگری بەرپرسی مەڵبەندی موسڵی یەکێتیی نیشتمانیی کوردستانیەکێتیی نیشتمانیی کوردستان.\nلەهەڵبژاردنەکانی ساڵی 2005 دا بووە بە ئەندامی ئەنجومەنی نیشتمانی لەسەر لیستی هاوپەیمانی کوردستان.\nلەبەر لێهاتوویی و توانای ئەم پۆستانەی خوارەوەی بەدەستهێناوە:\n1-ئەندامی لیژنەی پەیوەندییەکانی دەرەوەی وڵات بۆ ئەنجومەنی نیشتمانی.\n2-سەرۆکی لیژنەی هاوڕێیەتی عیراق- فەرەنسی.\n3-جێگری سەرۆکی لیژنەی هاوڕێیەتی عیراقی- بەریتانی.\n➕ ئەم بابەتە لەلایەن: (هاوڕێ باخەوان)ەوە لە: Dec 5 2009 1:56PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 2 2017 8:38PM باشترکراوە\n📷 فایلی وێنە 1.0.1 14 KB Dec 5 2009 1:56PM هاوڕێ باخەوان


ئاژانسەكانی جیهان بڵاویانكردەوە، نرخی نەوت بۆ ئەمڕۆ سێ شەممە، 4-1-2022، بەشێوەیەك بووە كە نرخی نەوتی برێنت بە 79 دۆلار و 25 سەنت لە بازاڕەكانی جیهان مامەڵەی پێوەكراوە.\nهاوكات نرخی بەرمیلێك نەوتی خاوی ئەمریكیش بە 76 دۆلار و 31 سەنت مامەڵەی پێوەكراوە.\nئەمڕۆ چەند شوێنێك مووچە وەردەگرن


کەنەکە کۆبوونەوەی ڕاوێژی نەتەوەیی لە ئەوروپا ڕێکدەخات – کوردی – RojNews.News\nکەنەکە کۆبوونەوەی ڕاوێژی نەتەوەیی لە ئەوروپا ڕێکدەخات\n02/03/2020 - 4:40:09 pm\nپێنجشەممە, 12 أكت 2017 – 09:24\nکۆنگرەی نەتەوەیی کوردستان بەمەبەستی گفتوگۆ لەبارەی بارودۆخی گشتیی کوردستان و بۆچوونی کوردستانیانی دیاسپۆرا و هاوڵاتییانی کوردی دەرەوەی وڵات کۆبوونەوەی ڕاوێژی نەتەوەیی لە ئەوروپا بەڕێوەدەبات.\nئەمڕۆ، کۆنگرەی نەتەوەیی کوردستان (کەنەکە)، لە ڕاگەیەندراوێکدا کە وێنەیەکی بۆ نێردراوە، ڕایگەیاندووە، کە لە ڕۆژەکانی ١٣، ١٤ و ١٥یئەم مانگە لە هۆڵەندا کۆبوونەوەی ڕاوێژی نەتەوەیی ڕێکدەخات.\nکەنەکە ڕایگەیاندووە: ئەو کۆبوونەوەیە پێش کۆبوونەوەی ساڵانەی کەنەکە دەستپێدەکات، واتا لە هەمان شوێن، سەرەتا ڕاوێژی یەکێتی نەتەوەیی لە ئەوروپا بەڕیوەدەچێت، دوای ئەویش کۆبوونەوەی جڤاتی گشتیی کەنەکە دەست بە کارەکانی دەکات، بۆ ئەو کۆبوونەوە سێ رۆژەیە، لە سەرتاسەری دەرەوەی وڵات، ئەندامانی کەنەکە، کەسایەتی سیاسی و رۆشنبیر، نوێنەرانی پارت و رێکخراوە کوردستانییەکان بانگهێشت دەکرێن.\nکەنەکە ڕاشیگەیاندووە، کە کۆبوونەوەکە ڕۆژی ١٣ی ئۆکتۆبەر کاتژمێڕ ١ی پاش نیوەۆ دەستپێدەکات و لە چوارچێوەیەدا ئەم بابەتانە دەخرێنە بەر باس: بارودۆخی کوردستان و کورد، بەرەوپێشچوونی دۆخی سیاسی لە رۆژهەلاتی ناوەڕاست و جیهاندا، دۆخی کوردستانیان لە دەرەوەی وڵات، کوردستانیانی دەرەوەی وڵات و سیاسەت و یەکێتی نەتەوەیی.\nڕاشیگەیاندووە: لە رۆژانی دواتردا ئەندامانی کەنەکە لەسەر کارو ئەرک و بارودۆخی ناوخۆیی کەنەکە وتوێژ دەکەن، کاروخەباتی ساڵی رابردوو دەنرخێنرێت، گفتوگۆ لەسەر بڕیارو پلانسازی بۆ کارو چالاکی وەرزی داهاتوو بەڕێوەدەچێت، دواتر ئەنجامنامە و راگەیەندراوی کۆتایی کۆبوونەوە رادەگەیەنرێت.


کوردیپێدیا - 15-08-2016\n📅 15-08-2016 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- تەرمی رۆژنامەنووس وەدات حسێنوەدات حسێن لە دهۆکدهۆک بە خاکسپێردرا.\n- هێزەکانی پێشمەرگە سێ گوندی دیکەیان لەخازرخازر کۆنتڕۆڵکردەوە و ژمارەی ئەو گوندانەی لەچوارچێوەی ئۆپەراسیۆنە فراوانەکەی میحوەری گوێڕگوێڕ و خازر کۆنتڕۆڵ کراون گەیشتنە 11 گوند و پێشمەرگە کۆتای بە ئۆپەراسیۆنەکەی هێنا.\n- لەگوندێکی نزیک شارەدێی سەنگاوسەنگاو، چەند چەکدارێک کەوتنە بۆسەی هێزەکانی ئاسایشی سلێمانییەوە و لەڕوبەڕوبونەوەدا، یەکێک لەچەکدارەکان خۆی تەقاندۆتەوەو یەکێکی تریشیان هەر لەوێ کوژراوە.\n- کاتژمێر 1:15 خولەکی نیوەڕۆی ئەمڕۆ لەسەر رێگای ئامەدئامەد - ماردینماردین لەدەروازەی ناوچەی چنار ئۆتۆمبێلێکی بۆمبڕێژکراو تەقییەوە.\n- نەوشیروان مستەفانەوشیروان مستەفا و هێرۆ ئیبراهیم ئەحمەدهێرۆ ئیبراهیم ئەحمەد و ئاسۆ فەرەیدونئاسۆ فەرەیدون نیوەڕۆی ئەمڕۆ بۆ نانی نیوەڕۆ لەکەبابخانەکەی عەباس ئەبوشواربعەباس ئەبوشوارب لەسلێمانی دەعوەت بوون.\n- وەزیری بەرگریی ئەمریکا پیرۆزبایی خۆی ئاڕاستەی هێزە کوردییەکانی رۆژئاوای کوردستان و لایەنەکانی دیکەی بەشدار لە ئۆپەراسیۆنی کۆنتڕۆڵکردنەوەی مەنبەجمەنبەج کرد، ئەوەش بەبۆنەی ئازادکردنەوەی تەواوی شارۆچکەکەو وەدەرنانی چەکدارانی رێکخراوی داعش تیایدا.\n#وەدات حسێن | #دهۆک | #خازر | #گوێڕ | #سەنگاو | #ئامەد | #ماردین | #نەوشیروان مستەفا | #هێرۆ ئیبراهیم ئەحمەد | #ئاسۆ فەرەیدون | #عەباس ئەبوشوارب | #مەنبەج |\n1. 👁 ئاماری ماددە هۆشبەرەکانی ئاسایشی سلێمانی\n2. 👁 پێشبینیدەکرێت ساڵی داهاتوو رۆژانە 10 هەزار بەرمیل نەوت لە بلۆکی خەلەکان بەرهەمبهێنرێت\n1. 👁 Statement by Secretary of Defense Ash Carter on the Liberation of Manbij\n2. 👁 بەپێی ڕاپۆرتی کۆمەڵەی مافی مرۆڤی کوردستان ڕۆژی 25ی گەلاوێژی 95ی هەتاوی پاسدارانیسپای کۆماری ئیسلامی بەتەقەی ڕاستەوخۆ لە ناوچەێیکی مەریوان کۆڵبەرێک دەکوژن و چواری دیکەش بریندار دەکەن\n3. 👁 راگەیەندراوی لیژنەی داکۆکی لە ئازادی رۆژنامەنووسی و مافی رۆژنامەنووسان سەبارەت بە شەهیدکردنی کامێرامان؛ مستەفا سەعید فەیسەڵ\n2. 👁 وەدات حسێن عەلی (وەدات دهۆکی)\n➕ ئەم بابەتە لەلایەن: (هاوڕێ باخەوان)ەوە لە: Aug 15 2016 8:57AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 15 2017 9:53AM باشترکراوە\n👁 ئەم بابەتە 12,110 جار بینراوە\n📷 فایلی وێنە 1.0.1 94 KB Aug 15 2016 8:57AM هاوڕێ باخەوان


یەكێتی لە نێوان حەقیقەتێكی تاڵ و داهاتووێكی نادیار | دەزگاى زارى کرمانجى\nقوڵبوونەوەی ململانێی سەركردەكانی یەكێتی خەریكە مێژووێكی خۆی دەبێت، نزیكیان دەكاتەوە لە هەرەس هێنان بە یەكێتی. جیابوونەوە و ڕاگەیاندنی حزبی نوێ بەڵگەی نكۆلی لێنەكراون لەسەر ئه‌مە. دابەشبوونی یەكێتی بەسەر چەند باڵ، كە هەریەكەیان ئەجێندایی تایبەت و هێزی خۆی هەیە، هاوسەنگی هێزی نێو ماڵی یەكێتی لەق كردووە.\nلەم مەسەلەیەدا، چەندین جار لەلایەن یەكێتی دەستپێشخەری كراوە بۆ كۆكردنەوەی ئاراسته‌كان و ئاشتكردنه‌وه‌ى باڵەكان، بەڵام ئه‌مە چارەسەر نەبووەو نەیتوانیووە دنیابینیێكی سیاسی تازە بونیاد بنێ لەنێوان لایەنەكان. دوای ساڵانێك لە ململانێی توندی نێوان بزووتنەوەی گۆڕان و یەکێتی، دوای ئه‌وه‌ى گۆران وەك هێزێكی ئۆپۆزسيۆنى مەدەنی كاریگەریێكی گەورەی لەسەر پێگەی جەماوەری یەكێتی دروست كرد، گۆران وەك هێزێكی سیاسی سەربەخۆ توانی خۆی بخزێنێتە نێو حكومەت و عەرشی یەكێتی لە ناو حكومەت بهەژێنێ. ئه‌مه‌ش وایكرد كە یەكێتی هەست بە هەقیقەتی مەترسی ئه‌م هەڕەشەیە بكات.\nلە دەرەنجامی كۆبوونەوەی دەباشان ( لە سەردەمی مام جلال و نەوشێروان مستەفا) ڕێكەوتنی ستراتیژی لەنێوان هەردوو هێز ئيمزا كرا، ڕێککەوتن و گفتوگۆکان لەوکات بۆ دەستاو دەستكردنی پۆستەكان بوون و زیاتر لە پڕۆژەیەكی حكومڕانی هاوبەشی هەردوولایەن دەچوون، مەبەست لێی بونیاتنانەوەی يەكێتیێكی بەهێز بوو لەبەردەم پارتی دا لەپێناو دژایەتی كردنی پارتی وەك حزبێكی بەهێزی خاوەن پێگە و بڕیار لە هەرێم و عێراق دا ، بەڵام ململانێ و ناكۆكییەكانی نێوان باڵەكانی یەکێتی نەیھێشت ئه‌م ھەنگاوە وەک خۆی جێ بەجێ بكرێت، ڕێكەوتنەكە وەك حوبرێكی سەر كاغەز مایەوە. ھەردوو لایەن لە جیاتی لە یەک نزیکبوونەوە ھەنگاوێکی دیكە لە یەکتر دوورکەوتنەوە. جارێكی تر یەكێتی بۆ گۆڕانی سەلماند كە هێزێكە ئومێدى لەسەر هەڵناچنرێت و بڕواكردن پێی هەڵەیەكی سیاسیە.\nھەڕەشەی چڕبوونەوەی ناكۆكی باڵەکان مەترسیدارترین و زەقترین ھەڕەشەیە کە وایكردووە هەڵهاتنی خۆری دواڕۆژی یەكێتی لە هەژان دا بێت.\nبۆیە لەم ساتەوەختەدا دەستپێشخەری یەکێتی بۆ سازان و خۆ نزیک کردنەوە لە گۆڕان تەنھا بۆ شاردنەوەی لاوازی کاریگەری یەکێتی وەک حزبێکی دەسەڵاتدار لە سلێمانی و تەواوی هەرێم بۆ ڕێگەگرتنیشە لە زیاتر لێكترازانی حزبی. یەکێتی ئێستا ئه‌وه‌ى دوێنێ نەیتوانی بیکا، ئه‌مرۆ لە ھەگبەیەتی، بە ئامانجێكى جارێکی دیكە فراوانکردنی ھەژموونی سیاسی بەسەر سلێمانی و فەرزكردنی نفوز و نیشان دانی هێزێكی بەرجەستە و کاریگەرەکەی جاران لەڕووی سیاسیەوە لەبەردەم هێزە سیاسیەكانی تر لە كوردستان بەتایبەت پارتی، دیسان دەیەوێ لەژێر چەتری یەک حزب دا دوو ڕەوتی جیاواز کۆبکاتەوە، ئه‌مه لە ترازانەوە بکاتە ئاسۆى ھەڵسانەوە. بەڵام ئه‌مه هەنگاوێكی تەجروبەكراوە و شكستی هێناوە، پێشتر و ئێستاش یەکێتی گۆڕانخوازەکانی بە پاشکۆ و مه‌ئمور دەزانی، گۆڕانخوازەکانیش كە بە باڵی ڕیفۆرم و دامەزرێنەرانی بیرۆكەی نوێبوونەوە لەم حزبە دەناسرێن لەمە زیاتر بە حەقی خۆیان دەزانن، ئاماژه‌كان ئه‌وه‌ى دەردەخەن كە ئيتر ئه‌م دوو هێزە توانای لەگەڵ یەك كۆبوونەوەیان نیە، چونكە سیاسەتی باڵێکی دەست رۆشتووی یەکێتی سیاسەتی خۆسپاندنی بنەماڵەیی و پەروێزخستنی دەنگە جیاوازەکانی دیكەیە. گۆڕانخوازەکانیش رەتکەرەوەی ئه‌م سیاسەتەن بە تایبەت زەوتکردنی دەسەڵاتەکان و حوکمی تاکڕەویی بنەماڵەیی. فیكرەی بونیاتنانی ستراتیژیەتی ھەردوو لایەن بۆ جارێکی تر دابەشکردنەوەی دەسەڵاتە ناوخۆییەکان ناتوانێ ببێتە نەخشەڕێگا بۆچارەسەری كۆی كێشە و ململانێ ناوخۆییەكانی خۆیان و كوردستان. ئه‌م ناكۆكیە بەردەوامە و بەردەوام دەبێت.. چونکە نەک تەنھا ئه‌م دوو ڕەوتە، بەڵکو یەکێتی بە سەوز و شین و بە ھەموو ڕەنگەکانی تریەوە لە پشت مێزەکانیان ھەمیشە سەنگەریان لە یەک گرتووە و تەكەتولاتی حزبی تا دێ دەنگی بەرزتر دەبێتەوە، ئيتر ناتوانن بونیاد و پێکهاتەیەکی نوێی حزبی دروست بكەنەوە كە ڕوخساری هێزێكی یەكگرتوو نیشان بدات، دەمێكە ئه‌م حزبە بە پێكهاتە كۆن و نوێیەكانی كۆتایی هاتووە.


شاندێکی وەزارەتی بارزگانی هەرێمی کوردستان و عێراق لە بە‌غدا کۆدەبنەوە\n07/05/2019 332 جار خوێندراوه‌ته‌وه\nبه‌ڕێوه‌به‌ری گشتی بازرگانی هه‌رێمی کوردستان رایگەیاند، سبه‌ی شاندێکی وه‌زاره‌تی بازرگانی حكومه‌تی هه‌رێم كه ئێستا لە بەغدایە لەگەڵ وەزارەتی بازرگانی عێراق كۆده‌بێته‌و و له‌باره‌ی یه‌كخستنی مۆڵه‌تی هاورده و هه‌نارده و چەند پرسێكی دیکە گفتوگۆ ده‌كه‌ن.\nنه‌وزاد ئه‌دهه‌م، به‌ڕێوه‌به‌ری گشتی بازرگانی هه‌رێمی کوردستان رایگه‌یاند، سبه‌ی چوارشه‌ممه شاندێكی وه‌زاره‌تی بازرگانی هه‌رێمی کوردستان كه له چوار به‌ڕێوه‌به‌ری گشتی پێكهاتوون ئێستا له به‌غدایه له‌گه‌ڵ وەزارەتی بارزگانی عێراق كۆده‌بێته‌وه و باس لە یه‌كخستنی مۆڵه‌تی هاورده و هه‌نارده و چەند بابەتێکی دیکە دەکەن.\nراشیگه‌یاند، سه‌ردانی شاندی بازرگانی هه‌رێم بۆ به‌غدا دوای كۆبوونه‌وه‌ی هاوبه‌شی ئه‌نجوومه‌نی پیشه‌سازی هه‌رێمی کوردستان و عێراق لە هەولێر دێت كه 28-4-2019 به‌ڕێوه‌چوو.\nنه‌وزاد ئه‌دهه‌م ئه‌وه‌شی خسته‌ڕوو، "لە کۆبوونەوەکەدا باسی یه‌كخستنی مۆڵه‌تی هاورده و هه‌نارده‌كردن دەکرێت، كه هه‌رێمی کوردستان و به‌غدا له‌شێوازی پێدانی مۆڵه‌ت و كاركردنیاندا جیاوازه وه‌كو چۆن پێشتر لە 17-2-2019 پێناسی گومرگی له‌نێوان هه‌رێمی کوردستان و به‌غدا یه‌كخرا، ده‌بێت مۆڵه‌تی هه‌نارده‌و هاورده‌ش یه‌كبخرێت".


ئادابەکانى هاوڕێیەتى کامانەن؟: ماڵپەڕی وەڵامەکان\nئادابەکانئادابەکانى هاوڕێیەتى کامانەن؟\nئادابەکانى هاوڕێیەتى کامانەن؟\nالحمد لله وحده والصلاة والسلام على من لا نبى بعده،نبينا محمد وعلى اله وصحبه الى يوم الدين، أما بعد:\nبەڕاستى هاوەڵێتى كۆمەڵە ئادابێكى هەیە كەم كەس هەیە ئاگادارى بێ، بۆیە ئێمە زۆر جار هاوەڵێتى ئەبینین كە هەڵدەگێڕێتەوە بۆ دوژمنایەتى،وەهاوڕێ یەتى هەڵدەگێڕێتەوە بۆ دڵپیسى و دژایەتى، وەئەگەر هەموو چاكەكان دەست بگرن بە ئادابى هاوەڵێتى یەوە ئەوە لێك جیابوونەوە ڕوونادات .\nوەئادابەكانى هاوەڵێتى كە پێویستە ئاگامان لێی بێت.:\n1_ئەبێ هاوەڵێتى و برایەتى لەبەر خوا بێت.\n2_ئەبێ هاوەڵەكە خاوەن دین و ڕەوشت بێت.وەك پێغەمبەر ﷺ ئەفەرمێ: "المرء على دين خليله فلينظر أحدكم من يخالل"أخرجه احمد وابوداود وحسنه الالبانى.\n3_ئەبێ هاوەڵەكە خاوەن عەقڵێكى چاك بێت.\n4_ئەبێ (عدل) بێت و (فاسق) نەبێ خاوەنى تاوانى گەورە نەبێت، ولەسەر بچووكیش بەردەوام نەبێت،شوێنى سوننەت بكەوێت و،بیدعەچى نەبێت.\n5_وەئادابەكانى هاوەڵ: ئەوەیە كە عەیبى هاوەڵەكەى بشارێتەوەو بڵاوى نەكاتەوە.\n6_ئەبێ ئامۆژگارى بكات بەنەرمى و خۆشەویستى، قسەى هەڵەى پێ نەكات.\n7_ئەبێ ئارامى لەسەر بگرێ لەسەر ئامۆژگارى و بێ هیوانەبێ لەچاك بوون.\n8_ئەبێ ئارام بگرێ لەسەر ئازارى هاوەڵەكەى.\n9_ئەبێ بەوەفا بێت لەگەڵ هاوەڵەكەى جا لەهەر كاتێكدا بێت.\n10_ئەبێ سەردانى بكات لەبەر خواى گەورە نەك لەبەربەرژەوەندى یەكى دونیایى.\n11_ئەبێ پرسیارى بكات كە دیارنەبوو،یارمەتى خێزانى و ماڵ و منداڵی بدات كەسەفەرى كرد.\n12_ئەبێ سەردانى بكات كەنەخۆش كەوت، وەسەلامى لێ بكات كە پێی گەیشت، وه وەڵامى بداتەوە كەبانگى كرد، وەئامۆژگارى بكات كەداواى ئامۆژگارى لێ كرد، وەكەپژمى و ووتى:الحمد لله بڵێ:یرحمك الله وەكەمرد دواى جەنازەكەى بكەوێت.\n13_ئەبێ چاكەكانى بڵاو بكاتەووە باسى باشى یەكانى بكات.\n14_ئەبێ حەزى لەچاكە بێت بۆى وەك چۆن بۆ خۆى پێی خۆشە.\n15_ئەبێ شارەزاى بكات لەو شتەى كەنایزانێ لەكاروبارى دینەكەى، وەڕێنموونى بكات بۆ ئەو شتەى كەچاكەى دین و دونیاى تێدایە.\n16_ئەبێ سەرى بخات و غەیبەت کردنى ڕەد بکاتەوە كاتێ باسى كرا لەمەجلیسدا.\n17_ئەبێ سەرى بخات بەستەمكارى و ستەم لێ كراوى،وەسەرخستنى بەستەم كارى ئەوەیە دەستى بگرێت و نەیەڵێ ستەم بكات.\n18_بەخیلى پێ نەبات .\n19_ئەبێ پیویستى یەكانى جێ بەجێ بكات وەهەوڵ بدات بۆ بەرژەوەندى یەكانى، وەلەچاكەى ڕازى بێت ئەگەر كەمیش بێ.\n20_ئەبێ بەشدارى بكات لەخۆشى یەكانیدا، وەسەرەخۆشى لێ بكات لەدڵتەنگى و ناخۆشى یەكانیدا.\n21_ئەبێ زۆر دوعاى بۆ بكات لەپشتەملەدا.\n22_ئەبێ لەكاتى ناكۆكى نێوانیاندا ئینسافى هەبێ لەگەڵیدا.\n23_ئەبێ عوزرەكانى وەرگرێت كەعوزرى هێنایەوە.\n24_ئەبێ بەخێر هاتنى بكات لەكاتى سەردانیدا، وەڕووى گەش بێت بەرەو ڕووى،وزۆر ڕێزى لێ بگرێت.\n25_ئەبێ دیارى پێشكەش بكات، و چاكەكانى لەبیرنەكات.\n26_ئەبێ چاوەڕوانى پاداشت نەبێ لێ ى لەسەر چاكەكردنى بەرامبەرى.\n27_ئەبێ پێی بڵى: كەخۆشم ئەوێیت وەك پێغەمبەر ﷺ ئەفەرموێت: ((اذا أحب أحدكم أخاه فليعلمه أنه يحبه)) أخرجه أحمد وابوداود وصححه الشيخ الألباني.\n28_ئەبێ عەیب دارى نەكات بەتاوانەكانى و بەخراپەیەك كەكردبێتى.\n29_ئەبێ خۆى بەكەم بزانێ و فیز زلى نەكات بەرامبەرى. خواى گەورەش ئەفەرمێ: [وأخفض جناحك لمن اتبعك من المؤمنين ] الشعراء217\n30_ئەبێ زۆر دەمە دەمەو ڕوو بەڕووى نەبێتەوە،وئەمەش نەكاتە ڕێگایەك بۆ دوور كەوتنەو لێ ى.\n31_ئەبێ گومانى خراپى پێ نەبات. پێغەمبەر ﷺ ئەفەرمى:((اياكم والظن فانّ الظن أكذب الحديث))رواه مسلم\n32_ئەبێ نهێنى یەكانى ئاشكرا نەكات، بەڵێنى نەشكێنێ، وەگوێ ڕایەڵى دوژمنەكانى نەكات.\nکە ترافیک سوور بوو وە شەقامەکەش چۆڵ بوو دروستە شۆفێر نەوەستێ لە ترافیکەکە؟ ئەو سونەت و ئادابانە چین کە لە کاتى خواردن و خواردنەوە دەبێ ئینسانى موسڵمان پەیڕەویان بکات؟ کێ بکەم بە هاوڕێى خۆم؟ ئەو کەسەى کە بمەوێ بیکەم هاوڕێ و ڕەفیقى خۆم ئەبێت چۆن بێ؟ ئایا دروستە لەژوورێکدا لەگەڵ خوشکەکەم دا بخەوم بەشێوەیەک هەریەکە و لەسەر جێگەی خۆی؟ ئادابەکانى ڕێ کردن و ڕێگاوبان\nسەردان: ١,٦٠٤ بەش: ئادابەکان\nپرسیاری دواترئایا تشریح (شیتەڵ) كردنی جەنازە بۆ مەبەستی پزیشكی دروستە؟ وە بینینى عەورەتی (پیاو یان ئافرەت) لەكاتی فحص دا ئایا هیچی تێدایە؟پرسیاری پێشترئایا منداڵ بوون بە ڕێگاى بەرنامە دانان بۆ كوڕ یان كچ دروستە؟ حەزمان لێیە كوڕمان ببێت بۆمان شى بكەیتەوە كە چى بكەین؟